Odalović: Nema zvaničnog akta Izraela o priznanju Kosova - NOVA portal\nOdalović: Nema zvaničnog akta Izraela o priznanju Kosova\nPolitika Autor:Fonet 21. Sep. 202019:553 Komentara\nGeneralni sekretar Ministarstva spoljnih poslova Srbije Veljko Odalović izjavio je da nema saznanja da je Izrael eksplicitno priznao Kosovo i da mu nije poznato da je bilo koja izraelska institucija donela takav akt.\nAko oni smatraju da je telefonski razgovor obavljen 4. septembra priznanje, to je njihova stvar, ali čak i u obraćanju izraelskog premijera Benjamina Netanjahua kosovskim Albancima nijednog trenutka tako nešto nije potvrđeno, rekao je Odalović za Sputnjik.\nAmbasador Izraela: Priznali smo Kosovo, to više nije pitanje\nOn je istakao da Izrael pažljivo razmatra priznavanje Kosova i koje će poteze povlačiti u narednom periodu.\n“To je stvar o kojoj će se sigurno još pričati i koja, po meni, još nije završena na način na koji Priština misli da jeste”, smatra Odalović.\nOdalović je napomenuo da je Izrael prijateljska zemlja sa kojom Srbija ima odlične odnose i da pitanje Kosova treba da bude tema oko koje dve zemlje treba da se ozbiljno dogovore, što će se verovatno desiti nakon moguće posete predsednika Srbije Aleksandra Vučića Jerusalimu u narednom periodu.\nNovi ambasador Izraela u Srbiji Jahel Vilan izjavio je da je Izrael priznao Kosovo 4. septembra.


27.kolo Bundeslige uživo na Eurosportu - Eurosport\n27.kolo Bundeslige uživo na Eurosportu\nU petak 16.III počinje 27. kolo elitnog fudbalskog šampionata Nemačke, koje će se odigrati u malo drugačijem formatu nego što je uobičajeno.\nUpdated 16/03/2018 at 11:30 GMT\nU subotu je na programu prva monumentalna biciklistička trka u sezoni, Milan-San Remo, koja se održava u terminu prvih subotnjih utakmica. Kako ljubitelji fudbala ne bi bili uskraćeni za jedan bundesligaški meč, u nedelju u vanrednom terminu, u 13:30 biće održan meč Dortmind-Hanover.\nBliži se kraju 53. sezona Bundeslige, u kojoj je ponovo dominirao Bajern, ekipa iz Minhena, nakon 26 utakmica, ima 20 bodova prednosti u odnosu na drugoplasirani Šalke. Iako će ponovo Bajern biti šampion Nemačke, to ne znači da će uzbuđenja u završnici Bundeslige manjkati. Za pet preostalih evropskih mesta na tabeli konkuriše šak osam klubova, koji se na tabeli nalaze unutar 10 bodova. Trenutno poslednje evropsko mesto na tabeli zauzima Red Bul Lajpcig, koji će zatvoriti 27. kolo derbi susretom sa Bajernom.\nNa začelju tabele, prikovani za dno, nalaze se Keln i Hamburger, sa 17 i 18 osvojenih bodova, respektivno. Jarčevi i HSV će najverovatnije izgubiti prvoligaški status na kraju sezone, a sa 16. pozicije, koja vodi u baraž, pokušaće da pobegnu Majnc i Volfsburg, koji imaju po 25 bodova, pet manje od Frajburga, koji je na 14.poziciji.\nSve utakmice Bundeslige dostupne su uživo na Eurosport Plejeru.\n20:30 Freiburg-Stuttgart uživo na Eurosportu 2\n15:30 Augsburg-Werder Bremen\n18:30 Wolfsburg-Schalke uživo na Eurosportu 2\n13:30 Dortmund-Hannover uživo na Eurosportu 2\n15:30 FC Koln-Bayer Leverkusen uživo na Eurosportu 2\n18:00 RB Leipzig-Bayern Munich uživo na Eurosportu 2


Džudistkinja Dijana Stanković očekuje visok plasman u predstojećoj Evropskoj ligi – Radio Koprijan\nhome Sport, Vesti Džudistkinja Dijana Stanković očekuje visok plasman u predstojećoj Evropskoj ligi\nKako se godina bliži kraju tako i značajna sportska takmičenja ulaze u samu završnicu. Za džudistkinju Dijanu Stanković iz Pukovca sezona se završava ovog vikenda značajnim takmičenjem u Evropskoj ligi šampiona koja će biti održana u Beogradu, u Šumaricama. Dijana će nastupati za Crvenu zvezdu i takmičiće se u kategoriji do 70 kilograma.\nS obzirom na dobru formu, kako kaže u izjavi Radio Koprijanu, nada se ne samo dobrom plasmanu, već i nekoj od medalja, bez obzira na jaku konkurenciju koja je očekuje, pre svega od takmičarki iz Nemačke i Turske.\nPodsetimo, Dijana se sa nedavno održanog medjunarodnog takmičenja u Turskoj vratila sa bronzanim odličjem.\nTAGS: Dijana Stanković džudistkinja džudo Evropska liga takmičenje


Zaposleni u "Pobjedi" od danas na birou rada | Autonomija\nZaposleni u „Pobjedi“ od danas na birou rada\nZaposleni u Novinsko-izdavačkom preduzeću "Pobjeda" danas će zvanično dobiti otkaze i moraće da se prijave na biro rada\nZaposleni u Novinsko-izdavačkom preduzeću „Pobjeda“ danas će zvanično dobiti otkaze i moraće da se prijave na biro rada.\nOdređeni broj radnika za čijim radnim mjestom se ukaže potreba, biće pozvani da se vrate na posao od četvrtka, a plate će im biti 190 evra.\nRadni odnos zaposlenima u „Pobjedi“ zvanično prestaje paralelno sa održavanjem pripremnog ročišta za uvođenje stečaja u to preduzeće, koje je zakazano za danas u Privrednom sudu.\nZahtjev za uvođenje stečaja u „Pobjedu“ podnijela je Poreska uprava zbog duga od 1,5 miliona evra.\nIzvršni direktor „Pobjede“ Lav Lajović rekao je da će novine izlaziti svakog dana.


Ugovor o dopunskom radu sa kalkulatorom - Capernaum\nU skladu sa odredbom člana 202. Zakona o radu, zaposleni koji radi sa punim radnim vremenom kod poslodavca može da zaključi ugovor o dopunskom radu sa drugim poslodavcem, a najviše do jedne trećine punog radnog vremena.\nOvaj ugovor se zaključuje u pisanom obliku.\nZakon o radu ne propisuje nijedan dodatni uslov za zaključivanje ugovora, što znači da zaposleni može ugovor o dopunskom radu da zaključi bez saglasnosti i bez obaveštavanja poslodavca kod koga je u radnom odnosu.\nZaposleni sa nepunim radnim vremenom ne može zaključiti ugovor o dopunskom radu. Takođe, nije moguće zaključiti ugovor o dopunskom radu sa nezaposlenim licem, penzionerom i nerezidentom ili drugim licem koji je u radnom odnosu u inostranstvu.\nUslov za zaključivanje ugovora o dopunskom radu koji je zakonom definisan: “najviše do jedne trećine punog radnog vremena” podrazumeva da je to jedna trećina od 40-časovne radne nedelje, što znači da dopunski rad može da iznosi najviše 13,33 časova nedeljno.\nUgovor o dopunskom radu predstavlja specifičnu ugovornu formu kojom se reguliše dopunski rad i obavljanje rada na osnovu ovog ugovora nema formu radnog odnosa, odnosno lice koje se angažuje po navedenom ugovoru nema status zaposlenog, te se na navedena lica ne primenjuje postupak kao na ostale zaposlene koja su u radnom odnosu, pa ni u postupku prestanka takve vrste radnog angažovanja.\nPrijava na osiguranje po osnovu ovog ugovora se ne vrši, budući da je lice koje ima mogućnost da zaključi ovaj ugovor samo zaposleni kod drugog poslodavca sa punim radnim vremenom, i kao takav je prijavljen na osiguranje po prioritetnom pravnom osnovu, odnosno ugovoru o radu.\nUgovor o dopunskom radu – obračun poreza i doprinosa\nObaveza plaćanja poreza na naknadu ostvarenu po osnovu dopunskog rada propisana je Zakonom o porezu na dohodak građana (dalje: Zakon).\nPrema odredbama člana 85. stav 1. tačka 3) Zakona, primanja koja se ostvaruju po osnovu ugovora o dopunskom radu imaju tretman drugih prihoda, što znači da lice koje radi po osnovu ugovora o dopunskom radu ne ostvaruje zaradu već ugovorenu naknadu.\nBudući da prihod koji neko lice ostvaruje po osnovu ugovora o dopunskom radu ne predstavlja zaradu već ugovorenu naknadu, prilikom obračuna poreza ne može se koristiti umanjenje poreske osnovice propisano u članu 15a Zakona, niti se, prilikom isplate drugih primanja ovim licima, kao što su naknade za troškove prevoza za dolazak i odlazak sa posla, dnevnice za službena putovanja, naknade smeštaja na službenom putovanju i slično, mogu primeniti poreska oslobođenja propisana u članu 18. Zakona. To znači da sva primanja koja ostvaruje lice angažovano po osnovu ugovora o dopunskom radu imaju karakter ugovorene naknade.\nOporezivi prihod čini bruto prihod umanjen za normirane troškove u visini od 20%, saglasno stavu 3. navedenog člana 85. ovog zakona. Stopa poreza na prihode ostvarene po osnovu ugovora o dopunskom radu iznosi 20%, saglasno članu 86. stav 1. istog zakona.\nKalkulator naknade po ugovoru o dopunskom radu možete pronaći na linku ovde.\nObaveza plaćanja doprinosa na naknadu ostvarenu po osnovu ugovora o dopunskom radu propisana je Zakonom o doprinosima za obavezno socijalno osiguranje.\nPrema članu 7. stav 1. tačka 9) Zakona o doprinosima za obavezno socijalno osiguranje obveznici doprinosa za obavezno penzijsko i invalidsko osiguranje su i lica koja ostvaruju ugovorenu naknadu, pa prema tome i lica koja ostvaruju ugovorenu naknadu po osnovu ugovora o dopunskom radu.\nDoprinos za penzijsko i invalidsko osiguranje plaća se iz osnovice po stopi od 26%, odnosno na teret primaoca prihoda.\nLica koja ostvaruju ugovorenu naknadu po osnovu ugovora o dopunskom radu nisu obveznici plaćanja doprinosa za obavezno zdravstveno osiguranje i osiguranje za slučaj nezaposlenosti jer su ta lica već obveznici plaćanja ovih doprinosa po osnovu zaposlenja sa punim radnim vremenom.\nPorez i doprinosi na ugovorenu naknadu obračunavaju se i plaćaju po odbitku, tj. isplatilac je dužan da prilikom svake isplate prihoda, pojedinačno za svakog obveznika i za svaki ostvareni prihod, obračuna, obustavi i uplati na propisane račune porez i pripadajuće doprinose za obavezno socijalno osiguranje, istovremeno sa isplatom prihoda i po propisima koji važe na dan isplate, saglasno čl. 99. i 101. Zakona o porezu na dohodak građana i članu 57. Zakona o doprinosima za obavezno socijalno osiguranje.


Poziv za eksperte trenere za projekat MONUMENTAL 9\nObjavljeno sreda, 25 decembar 2019 14:02\nAgencija lokalne demokratije Prijedor objavljuje poziv za 2 trenera/eksperta u sklopu projekta MONUMENTAL 9.\nCentar lokalne demokratije LDA želi vam srećne praznike i uspešnu 2020. godinu!\nObjavljeno utorak, 24 decembar 2019 14:14\nKomparativna studija: Civilno društvo Zapadnog Balkana\nObjavljeno sreda, 20 novembar 2019 17:03\nU okviru projekta Mladi Balkana za Evropu (Regional Youth Compact for Europe) izrađena je studija pod nazivom „Civilno društvo Zapadnog Balkana, praćenje pristupnih reformi i EU integracije – Od početnih inicijativa do izgrađenog dijaloga“.\nVažni događaji u okviru projekta ''Mladi Balkana za Evropu''\nObjavljeno ponedeljak, 11 novembar 2019 16:47\nU Prištini su od 05. do 07. novembra održana dva važna događaja za predstavnike mladih iz četrnaest organizacija učesnica na projektu Mladi Balkana za Evropu.\nDobre vesti sa Balkana: Prva BNLD promotivna konferencija\nObjavljeno četvrtak, 31 oktobar 2019 15:51\nBalkanska mreža za lokalnu demokratiju (BNLD) organizuje svoju prvu promotivnu konferenciju 7. novembra 2019. godine u EU informativnom i kulturnom centru u Prištini. Ovaj događaj će predstavljati i zvaničan početak aktivnosti BNLD-a nakon formalne registracije u Skoplju, u junu ove godine.


Pammer: Period ispred nas ključan za BiH\nAmbasador Republike Austrije u Bosni i Hercegovini Martin Pammer u razgovoru za Fenu istakao je da je period koji je pred nama ključan za BiH, te postavio pitanje da li će se tokom narednog mjeseca, teoretski pokazana pozitivna energija u pogledu provođenja socijalnih i ekonomskih reformi, ostvariti i u praksi da bi se postigao željeni napredak.\nMišljenja je da Predsjedništvo BiH, Vijeće ministara, premijeri i ostali visoki funkcioneri u BiH pokazuju volju, odlučnost i marljivost da ono što je rečeno poprate akcijom. Pitanje je, kaže, hoće li uspjeti prevladati pojedinačne interese.\nOsvrnuo se na protekla dešavanja u BiH, podsjetivši na prošlogodišnje februarske proteste i opće izbore te istakao da su to bili događaji koji su pokrenuli zemlje Evropske unije (EU), kao što su Njemačka i Velika Britanija, ali i ostale zemlje EU i izvan nje, da posvete više pažnje BiH.\nKako je rekao, taj novi pristup Evropske unije BiH i probuđena pažnja, potakli su na razmišljanje kako pokrenuti novu dinamiku razvoja BiH, nakon višegodišnje stagnacije.\nS tim u vezi, Pammer naglašava da je konstatovano da presuda u slučaju “Sejdić i Finci” zadire u temelje bh. sistema te da je insistiranje na tom pitanju dovelo do stagnacije.To je za sobom povuklo smanjenje broja stranih investicija i zastoj u privrednom napretku, a posljedica svega toga je, ističe, rezignacija u civilnom društvu i uopće u cijeloj BiH.\nZbog toga se EU odlučila za pristup da se uradi ono što se može uraditi, a ono što je teže i zahtjevnije, da se ostavi postrani, a u težište je stavljen ekonomski razvoj BiH.\nU pogledu problema s kojima se BiH suočava, Pammer je istakao nekoliko, od kojih najznačajnije smatra pitanje javnog sektora koji je prevelik, zatim Zakon o radu i kolektivne ugovore koji su veoma kruti te infrastrukturu.\nPodsjetio je da je 50-60 posto uposlenih u javnom sektoru, a samo 16 u privatnom te zaključio da je to vrlo nezdrava struktura, jer je udio privrede koja bi trebala da puni budžet države, premali.\nZa kolektivne ugovore kazao je da paralizuju privredu u smislu stvaranja novih radnih mjesta te se stoga kao nužnost nameće liberalizacija Zakona o radu kao poticaj stvaranju novih radnih mjesta.\nU pogledu infrastrukture, mišljenja je da bi zemlja koja se prostire na teritoriji veličine otprilike kao dvije trećine Austrije, trebala imati više od 100 km autoputa. Osim toga, kazao je da je i željeznički saobraćaj potpuno stagnirao u posljednjih 25-30 godina.\nStoga je, kaže, potrebno napraviti poređenje s ostalim zemljama u tranziciji koje ulažu u infrastrukturu.\n– Dobru infrastrukturu automatski prate i investicije i pomaci u razvoju privrede – naglasio je Pammer, dodajući da, kada bi se uhvatili ukoštac sa svim ovim problemima, BiH bi mogla postati stabilna zemlja čiji građani žive u blagostanju.\nPodsjetio je da BiH ima bogate prirodne resurse, rudna bogatstva, veliki energetski potencijal, vrijedne i obrazovane ljude, ali, naglasio je, problem je u prevelikoj administraciji i upravljačkoj strukturi, kao i u sistemu „gdje je etnička pripadnost važnija od poštenog takmičarskog odnosa“.\n– Uz svo poštovanje koje imam za federalni i decentralizovani sistem uređenja BiH, ovdje postoji previše nivoa vlasti, previše ministarstava, zavoda, javnih institucija, gdje svaka nova vlada postavlja „svoje“ ljude – kazao je ambasador Republike Austrije u BiH Martin Pammer.\nNajavio je posjetu ministra za Evropu, integracije i vanjske poslove Republike Austrije Sebastiana Kurza 17. ili 18. juna, kao i drugog predsjednika austrijskog parlamenta Karlheinza Kopfa 11. i 12. jula, povodom komemoracije 20. godišnjice genocida u Srebrenici.\n– Oni će sigurno tokom posjeta ohrabriti bh. političke lidere da istraju u provođenju reformi – kazao je Pammer.\nBilateralne odnose BiH i Austrije na svim nivoima ocijenio je odličnim, istakavši veliki broj posjeta na visokom nivou s obje strane kao i odličnu saradnju u oblasti obrazovanja i nauke.\nNa pitanje u vezi s posjetom pape Franje BiH 6. juna, kazao je da sigurno nije slučajno da se Papina posjeta dešava baš u junu 2015. godine, jer, kako je rekao “sada je vrijeme prodora, novog početka i pristupa te mogućeg napretka za BiH”.\nPapa, kaže, dolazi da podrži kulturu razumijevanja, pomirenja i međureligijskog dijaloga, jedinstvo šarolikosti, odnosno sve ono što je karakteristika BiH i Sarajeva.\nTaj karakter Papine posjete smatra važnim u smislu podrške dijalogu i pomirenju, jer, nažalost, istakao je, dijelovi društva i elite u BiH još religiju i etničku pripadnost koriste kao element razdvajanja. Ova će posjeta donijeti povećanu pažnju medija i dovesti BiH u žižu svjetske javnosti.\n– Papa Franjo je izuzetna ličnost koja čvrsto stoji s obje noge na zemlji i obraća se ljudima kao ljudskim bićima, jednako, bez obzira na nacionalnu ili vjersku pripadnost – istakao je Pammer.\nU širem kontekstu, Papinu posjetu gleda kao napredak i dodatni korak u smislu posvećenosti reformama u BiH i njihovom prihvatanju, a na koncu i kao značajan doprinos evropskom putu BiH.\nZaključio je da je posjeta pape Franje BiH veliki i pozitivan događaj i izrazio ubjeđenje da svi na to tako treba da gledaju te dodao da očekuju veliki broj austrijskih državljana koji će doći u Sarajevo u periodu Papine posjete.\nSvečano otvoren Austrijski kulturni forum Sarajevo\nAustrijski ambasador u BiH završio u tuzlanskoj bolnici\nBild am Sonntag: Hrvatskoj prijeti sudbina Grčke\nMogherini: Vojno rješenje protiv ISIL-a nije dovoljno


UN: Od decembra iz Sirije izbjeglo 700 hiljada ljudi Od 1. decembra je više od 700 hiljada žena, djece i muškaraca izbjeglo iz svojih domova na sjeverozapadu Sirije\n13. 02. 2020. u 17:49 face.ba\nViše od 700 hiljada ljudi izbjeglo je iz svojih domova na sjeverozapadu Sirije od decembra zbog ofanzive vladinih snaga koja je u toku i kojom se želi osvojiti i posljednje uporište pobunjenika u državi, objavili su Ujedinjeni narodi.\n"Od 1. decembra je više od 700 hiljada žena, djece i muškaraca izbjeglo iz svojih domova na sjeverozapadu Sirije", objavio je David Swanson, glasnogovornik UN-ovog Ureda za koordinaciju humanitarne pomoći (OCHA).\n"Mnogi bježe u otvorenim kamionima ili pješice, često po noći, u očajnom pokušaju da ne budu primijećeni."\nU izbjeglištvu je i najmanje 290 hiljada djece, objavila je humanitarna agencija Save the Children.\n"Gotovo četvrtina stanovništva Idliba primorana je pobjeći iz svojih domova u samo nekoliko sedmica"\nTurska je ove sedmice najavila da će njena vojska napasti sirijske snage bilo gdje ako strada još jedan turski vojnik.\nDo srijede je u sirijskim artiljerijskim napadima u posljednjih deset dana poginulo 14 pripadnike turske vojske, te je turski ministar obrane Hulusi Akar je najavio kako će Ankara poslati dodatne vojnike na teren.


Košarkašice počele pripreme, u ekipi i Amerikanka Anderson\nTanjug 9. novembra 2020. 13:01\nBEOGRAD – Ženska košarkaška reprezentacija Srbija počela je danas pripreme za kvalifkacione mečeve za plasman na Evropsko prvenstvo sledeće godine u junu.\nPosle devet meseci košarkašice Srbije očekuju zvanični mečevi, pošto će u „balonu“ u Istanbulu u četvrtak od 16 sati odigrati utakmicu protiv Litvanije, a dva dana kasnije u istom terminu očekuje ih duel protiv domaćina Turske.\nSelektorka Marina Maljković za ovu akciju okupila je 14 igračica, koje treniraju u novobeogradskoj Hali sportova „Ranko Žeravica“.\n„Mi smo u prethodne dve godine pratili svaku košarkašicu na planeti koja ima srpski pasoš i one najinteresantnije smo testirali i proveravali. U ovom trenutku dogodila se potpuno ista situacija kao i kada sam 2015. godine pred Evropsko prvenstvo u Budimpešti osetila potrebu da dovedem Danijel Pejdž. Smatram da je pred dva velika takmičenja u 2021. godini našem timu potrebno nešto novo. Ivon je sličan karakter kao i Danijel, kako u košarkaškom, tako i u ljudskom smislu. Igra na poziciji plejmejkera, dolazi iz košarkaške porodice i ima onu crtu koja je potrebna da bude deo ove grupe devojaka „, istakla je Maljković.\nSve ekipe će biti u neobičnoj situaciji, jer će se širom Evrope ovaj kvalifikacioni prozor igrati u zatvorenim „balonima”.\nSelektori će imati dodatne probleme, s obzirom na to da su se tek pojedine lige igrale redovno, a dosta igračica nema dovoljan broj utakmica “u nogama”.\n„Svesne smo teškog gostovanja, ali smo se sve ove godine spremale za to. Drago mi je što smo ponovo na okupu i što možemo da se pripremimo za ono što nas čeka u Istanbulu. Poznajemo oba rivala i uz dobar pristup i našu prepoznatljivu igru, nadamo se pozitivnom ishodu“, istakla je kapitenka Jelena Bruks.


Češki list: Srbija jedan od evropskih lidera u vakcinisanju – SveVesti.net\nČeški list: Srbija jedan od evropskih lidera u vakcinisanju\nU tekstu “Gospodine Babiš, vi idete ovde; Nisu u EU, vakcinišu kao ludi, imaju malo mrtvih i sve je otvoreno”, portal, koji se inače bavi političkim temama, opisuje kako protiče vakcinacija u Srbiji – da je vakcinisano skoro 600.000 građana, da ima milion doza u zalihama i još milion doza na putu.\n“Glavna razlika je, međutim, u tome što su mere u Srbiji znatno blaže nego u Češkoj. Srbi nemaju zatvorene restorane niti prodavnice, samo je ograničeno vreme kada se uveče zatvaraju. Tamošnji život je, za razliku od Češke, minimalno ograničen, a pored toga Srbi, za razliku od Čeha, uspevaju da epidemiju drže pod kontrolom i brzo sprovode vakcinaciju”, ističe se u tekstu.\nPrevious Evropa: U Austriji već više od 400 infekcija južnoafričkim sojem, ukupan broj zaraženih u Rusiji premašio četiri miliona\nNext Sumrak britanskih pabova: Najmanje prodatog piva u poslednjih 100 godina


Rasprodate prve ulaznice za Exit – CLUBBING.RS\nRasprodate prve ulaznice za Exit\nNovember 28, 2009 • No Comments •Festival\nUlaznice za Exit po prvoj promotivnoj ceni od 3 990 dinara, koje su juče imali priliku da kupe samo najverniji posetioci festivala, rasprodate su za nekoliko minuta od početka prodaje.\nZbog velikog interesovanja, svi oni koji su prethodnih godina kupovali ulaznice za Exit putem internet sajta Gigstix.com, imaće i dalje priliku da među prvima kupe ulaznice po promotivnoj ceni od 4990 dinara, dok će redovna prodaja za sve koji nisu članovi Exit kluba početi 7. decembra.\nKao i svake godine, Exit je nagradio svoju najverniju publiku koja već godinama kupuje ulaznice na samom početku prodaje, i dao im mogućnost da pre svih kupe ulaznice sa popustom od 63%. Exit će i u buduće nastaviti ovu praksu, tako da će član privilegovanog Exit kluba postati svako ko putem sajta Gigstix.com kupi ulaznicu za neki od projekata koje organizuje Exit. Na taj način će dobiti mogućnost da među prvima kupi kartu za festival sa najvećim popustom u odnosu na redovnu cenu.\nRedovna prodaja ulaznica za jedanaesti Exit festival koji će se održati od 8. do 11. jula 2010. godine, počinje u ponedeljak 7. decembra u 12 časova. Najbrži posetioci sajta Gigstix.com imaće priliku da naruče ograničen broj ulaznica po promotivnoj ceni od 4 990 dinara, što iznosi 55% popusta u odnosu na redovnu cenu ulaznice od 10 990 dinara. Kada se naruče i prodaju sve ulaznice po prvoj promotivnoj ceni, ulaznice će moći da se naruče i kupe po drugoj promotivnoj ceni od 6490 dinara.


Omladinske razmene za bolje razumevanje mladih - EU u Srbiji\nOmladinske razmene za bolje razumevanje mladih\nTridesetoro mladih, proaktivnih ljudi iz šest evropskih zemalja, mnogo različitosti, a ideja ista i jedinstvena – bolje međusobno razumevanje, povezivanje i saradnja. Ovo su najvažnije poruke sa omladinske Erazmus+ razmene na projektu „There is always a way“, u kom su učestvovali mladi iz Italije, Španije, Letonije, Grčke, Severne Makedonije i Srbije.\nTokom boravka u Prilepu u Severnoj Makedoniji, mladi su imali mogućnost da uče i razmenjuju iskustva o izuzetno važnim temama iz različitih oblasti kao što su: kritičko razmišljanje, snalaženje u kriznim situacijama, organizacija vremena i finansijskih resursa, učenje na daljinu, freelancing platforme.\n„Razmena znanja, iskustva i nova poznanstva sastavni su deo omladinskih razmena. Mnogo je sličnih problema i dilema sa kojima se mladi ljudi u svetu susreću pa su ovakve aktivnosti sjajna prilika da probiju kulturološke barijere i razviju osećaj zajedništva. Širenje mreže kontakata, usavršavanje jezika doprinose boljem razumevanju međusobnih potreba i pružaju širu sliku o problemima u svetu. Mladi ljudi na ovaj način doprinose rešavanju aktuelnih problema, daju idejna rešenja i predloge, ali i stiču iskustva i nezaboravne životne uspomene“ pojašnjava nam Emilija Stojilković iz organizacije No limit Hub iz Niša, koja je realizovala razmenu u partnerstvu sa Info Frontom iz Prilepa.\nKako dodaje Emilija, ova razmena bila je fokusirana na najaktuelnije teme u svetu – prevazilaženje problema, psihičkih barijera i nesigurnosti u periodu karantina i pandemije.\n„Učesnici projekta imali su priliku da razgovaraju na temu unutrašnjih borbi s kojima su se suočavali usled različitih posledica koje je pandemija izazvala. Razmenili su platforme za online učenje i usavršavanje veština, korisne i zanimljive kurseve koji im mogu pomoći u ostvarivanju profesionalnih ambicija. Plesni nastupi, performansi doprineli su atmosferi i prikazali različite talente“, navodi Emilija Stojilković.\nRadionice su realizovane u timovima sastavljenim od učesnika iz različitih zemalja koji su zajedno obavjali istraživanja, a potom prezentovali svoje završne istraživačke radove. Za vreme boravka u Severnoj Makedoniji tokom projekta organizovano je Internacionalno veče na kome su učesnici predstavili kulture svojih zemalja, nacionalnu hranu i piće. Organizovan je obilazak Prilepa, njegovih kulturoloških znamenitosti. Kako svedoče učesnici, izražen timski i radni duh, kontakti i mnogo zabave obeležili su ovaj projekat.\n„Jedno sjajno petodnevno iskustvo bazirano na multikulturalnosti i prevazilaženju strahova od javnog nastupa i rada u nepoznatom okruženju. Uz mnoštvo radionica na temu perioda u karantinu usled pandemije, uspeli smo da se upoznamo i od 30 stranaca napravimo tim koji funkcioniše“ poručuje Đorđe Dimitrijević, učesnik razmene.\nErazmus+ je najveći obrazovni program Evropske unije. Novi program Erazmus+ za period 2021-2027 ima gotovo dupliran budžet, koji sada iznosi više od 26 milijardi evra, što je veoma značajno jer će omogućiti još veći broj učesnika nego do sada. Program se zasniva na tri stuba – Inkluzivnost i društvena raznolikost, zeleni Erazmus+ i digitalni Erazmus+.\nZa implementaciju Erazmus+ u Srbiji zadužena je Fondacija Tempus.


PRIJAVA Festival kratkog muzičkog filma ADRIA MUZZIK VIDEO AWARDS 2020 - Ozon Media\nFestival kratkog muzičkog filma je muzičko-filmska manifestacija koja želi da prezentira i podstakne razvoj muzičke industrije i filmske & video produkcije u regionu.\nFestival AMVA 2020. vrednuje ostvarenja u muzičkoj filmskoj & video produkciji kroz muzičku žanrovsku selekciju ( pop & rok i srodni moderni muzički žanrovi ) i filmsko-videografske strukovne nagrade.\nOn line TV festival “Adria Muzzik Video Awards 2020” predstaviće produkciju kratkih muzičkih filmova objavljenih u periodu od 1.januara 2018. – do 31. decembra 2020.\nRadovi se mogu prijaviti do 31.januara 2021. godine.\nSelekcioni žiri će objaviti liste nominovanih spotova 15. februara 2021 a gledaoci će moći da glasaju za najbolje u 14 kategorija do 28. februara 2021.\nGledaoci tv kanala Muzzik, RTS 3, CMC i drugih televizija iz regiona koje su partneri projekta će moći da se u posebnim emsijama upoznaju i podsete ostvarenja izvanredne regionalne video produkcije. Na sajtu www.muzzik.tv moći će glasaju za nominovane radove a preko Android (smart) tv aplikacije MUZZIK TV i prate specijalni festivalski tv kanal Adria Muzzik Video Awards.\nPravo prijave za selekciju/učešće na Festivalu imaju MUZIČKI TV SPOTOVI publikovani od 1.1.2018. do 31.12.2020. godine iz AlpeDunavAdria regiona ( Srbija, Slovenija, Hrvatska, BiH, Crna Gora, Makedonija, Bugarska ). Pravo prijavljivanja imaju: produkcije, samostalni autori, muzičke grupe, izdavači, televizije.\nSelekcioni regionalni žiri bira po deset nominovanih spotova u kategoriji.\nZa nominovane spotove, nakon objavlivanja sekletovanih, glasaju gledaoci regionalnih muzičkih televizija na stranici AdriaMuzzikVideoAwards2020 portala www.muzzik.tv.\nNagrade u kategorijama: Najbolji video, Video novog izvodjača, Rock video, Hip hop video, Electro Dance Music video, Pop video, Indie video, Fusion (World,Etno,Jazz) video se dodeljuju izvodjačima.\nNagrade u kategorijama: najbolja režija i art direkcija, kamera, montaža i postprodukcija, koreografija i art direkcija s dodeljuju autorima spotovima.\nMail za prijavu: adriavideoawards2020@gmail.com\n(Prijavni mail treba da sadrži naziv i kontakt izvođača , link videa, godinu izdanja ime izdavača)\nImunizacija će biti okončana najkasnije do sredine jula\nKoronavirus potvrđen kod 90 zatvorenika i 107 zaposlenih


Tanjug 22. maja 2019. 23:45\nBANJALUKA – Predsednik Narodne skupštine Republike Srpske Nedeljko Čubrilović razgovarao je danas u Moskvi sa članovima Komiteta za međunarodne poslove državne ruske Dume i na sastancima se govorilo i o sastanku Milorada Dodika i Vladimira Putina u junu, u okviru Ekonomskog foruma u Sankt Peterburgu.\n„Bilo je govora o tom sastanku i ovde se privode pripreme kraju. Na tome rade predstavnici iz Rusije i naši predstavnici u Moskvi i gotovo je već sve izdefinisano i sa sigurnošću se može reći da će do tog susreta doći“, rekao je Čubrilović, prenela je RTRS.\nMeđunarodni ekonomski foruma u Sankt Peterburgu biće održan od 6. do 8.juna.\nNa sastanku u Moskvi bilo je reči o odnosima Srpske, BiH i Ruske Federacije i o modalitetima jačanja međuparlamentarne saradnje.\nČubrilović je naveo da su ovi razgovori rezultat dobrih odnosa predsedavajućeg Predsedništva BiH Milorada Dodika i predsednika Rusije Vladimira Putina.


SJENICA - U prisustvu ministara Dragana Glamočića i Sulejmana Ugljanina, te šefa Delegacije EU u Beogradu, Majkla Devenporta, predat je na upotrebu Regionalni centar za razvoj poljoprivrede, koji će raspolagati najsavremenijom labaratorijom za kontrolu kvaliteta mleka i mlečnih proizvoda u ovom delu Srbije. Izgradnju ovog postrojenja, posredstvom programa „Progres“, finansirali su Evropska unija i Vlada Švajcarske sa 255.000, češka Agencija za ravoj sa 200.000 i Kancelarija Vlade Srbije za održivi razvoj sa 45.000 evra. Pomoć je pružilo i Ministarstvo poljoprivrede, a potrebnu logistiku obezbedila je opština Sjenica...\nPredsjednik SDA Sandžaka i ministar u Vladi Srbije zadužen za održivi razvoj nedovoljno razvijenih područja, dr. Sulejman Ugljanin, prisutvovao je danas u Sjenici obeležavanju završetka građevinskih radova na izgradnji laboratorije za ispitivanje kvaliteta poljoprivrednih proizvoda pri Regionalnom centru za razvoj poljoprivrede i sela. Regionalni centar osnovan je 2011. godine na inicijativu Kancelarije za održivi razvoj nedovoljno nerazvijenih područja, koju ispred Vlade vodi ministar Ugljanin. U izgradnju laboratorije, kao dela Centra, Kancelarija je do sada uložila dva miliona dinara. Predviđeno je da dodatno opremanje Kancelarija finansira sa još gotovo tri miliona, a upućen je poziv susednim opštinama da se uključe u projekat, kako bi i njihovi prehrambeni proizvodi našli siguran put na tržišta Evrope i sveta. „Na našu inicijativu i u početku sa skromnim sredstvima, započeli smo ovaj projekat. Onda su nam u pomoć pritekli naši prijatelji iz Evrope i lokalne zajednice i omogućili da se dođe do ovoga, što je od velikog značaja za Sandžak i celu Srbiju,” izjavio je predsjednik Ugljanin, govoreći o značaju Regionalnog centra u čijem sastavu će raditi i laboratorija. Ministar poljoprivrede gospodin Dragan Glamočić je poručio poljoprivrednicima ovog kraja da su vrata njegovog ministarstva za njih uvek širom otvorena za svaki vid saranje i pomoći. Šef Delegacije Evropske unije u Srbiji gospodin Majkl Devenport poručio je da će Srbija u potpunosti biti spremna da se uključi u evropski program za podsticaj poljoprivrede. „Sjeničko-Pešterska visoravan je daleko poznata po zdravoj hrani,” dodao je Devenport i rekao da ovaj region treba i može da svoje proizvode plasira na evropska tržišta. Hazbo Mujović, predsednik opštine Sjenica zahvalio se Vladi Srbije i svima drugima koji su pomogli nastajanje Regionalnog centra. Ovom događaju prisustvovali su i Grem Tindal, program menadzer EU PROGRES-a, koja je u saradnji sa vladama Švajcarske i Češke pomogla projekat, Senad Mahmutovic, drzavni sekretar u ministarstvu poljoprivrede i brojni privrednici i poljoprivrednici iz susednih opština.\nDržavni sekretar u Ministarstvu prosvjete, nauke i tehnološkog razvoja Muhedin Fijuljanin, uputio je direktorima obrazovno-vaspitnih ustanova u Novom Pazaru, Tutinu, Sjenici i Prijepolju, Školskoj upravi Kraljevo, Školskoj upravi Užice i Grupi za stručno-pedagoški nadzor za opštine Novi Pazar, Sjenica i Tutin sa sjedištem u Novom Pazaru, pismo sa uputstvom o obezbjeđivanju ostvarivanja obrazovno-vaspitnog rada na bosanskom jeziku za pripadnike bošnjačke nacionalne zajednice, u kome se kaže: “Poštovani, S obzirom da se nalazimo praktično na početku nove školske 2013/2014. godine, a imajući u vidu činjenicu da će se u Vašoj školi od 2. septembra 2013. godine za pripadnike bošnjačke nacionalne zajednice obrazovno-vaspitni rad izvoditi na bosanskom jeziku, u funkciji državnog sekretara za preduniverzitetsko obrazovanje, dužnost mi je ukazati Vam na sledeće:\nNakon dvodnevnog zasjedanja, u Beogradu je uspjesno završen prvi Zajednički komitet za ekonomsku saradnju Srbije i Turske. Našu delegaciju, predvodio je dr. Sulejman Ugljanin, ministar bez portfelja u Vladi Republike Srbije, a predstavnike Vlade Republike Turske predvodio je Omer Dinčer, ministar rada i socijalne politike.\nDr. Sulejman Ugljanin, Dnevni list „Blic\nNajnerazvijenije opštine u Srbiji, imamo ih 42, naše su skriveno blago i siguran sam da će turski biznismeni naći ekonomski interes da upravo tu investiraju i razviju posao - kaže u intervjuu za „Blic" ministar Sulejman Ugljanin. On ističe da se godinu dana radilo na ovoj studiji koja je tokom posete predsednika Turske Abdulaha Gula prezentovana turskoj delegaciji. Ovaj projekat je u grupi onih koji su od realizacije dalji nego neki drugi. U Beogradu su dogovorene i investicije koje nisu na dugačkom štapu.


Cikotić na konferenciji za novinare u Saarajevu\nVijeće ministara Bosne i Hercegovine (BiH) u četvrtak, 21. januara, donijelo je odluku da se tekst sporazuma o readmisiji s Pakistanom i pratećeg protokola uputi Parlamentu BiH na ratifikaciju, kazao je Ministar sigurnosti Selmo Cikotić.\nIstu proceduru treba da obavi i Pakistan i ona je u toku, ali će proći mnogo vremena do realizacije readmisije, kazao je Cikotić.\n"BiH je jedina u regionu potpisala takav sporazum i za sada samo s Pakistanom. Implementacija neće biti laka i jednostavna jer nije lako identificirani sve osobe i napraviti listu,“ izjavio je Cikotić.\nSporazum je potpisan 4. novembra 2020. godine u Islamabadu, ali do danas nije ratificiran ni u Pakistanu ni u BiH.\nCikotić je naveo da diplomatska predstavništva u BiH moraju potvrditi identitet svih tih osoba.\n„Kada se ta lista usaglasi, proces transporta podliježe veoma komplikovanim sigurnosnim procedurama. Od najave transporta do realizacije može proći i do tri mjeseca,“ rekao je Cikotić.\n„Pored svega toga, jedan od detalja, ako hoćemo transportovati recimo 100 migranata, treba nam 200 specijalaca. Pilot ima pravo pogledati u putnike prije leta i reći da to nije siguran let i da ne želi letjeti. I niko ga ne može natjerati da leti. Mnogo je stvari koje treba pripremiti i uraditi", Cikotić je naveo.\nPotpisivanje sporazuma s Pakistanom je veoma značajno, jer kako je kazao Cikotić, obeshrabruje migrante da se kreću ka BiH i idu u takozvani „game“, kolokvijalni naziv za pokušaj prelaska u Hrvatsku kako bi se domogli zapadne Evrope.\n"Ako uspijemo napraviti sporazume i s Afganistanom, Bangladešom, Egiptom i Marokom onda se naš kapacitet readmisije povećava i to je jedan od elemenata kvalitetnijeg upravljanja krizom. Neće je riješiti, ali će doprinijeti boljoj kontroli", kazao je Cikotić.\nCikotić se danas sastao sa specijalnim predstavnikom za migracije i izbjeglice pri Vijeću Evrope, Drahoslavom Štefanekom, koji je 25. januara stigao u BiH kako bi procijenio stanje u vezi sa migrantskom krizom i razgovarao o problemu sa BiH vlastima.\nMinistri dogovorili: Nema novih migrantskih kampova u Kantonu Sarajevo\nŠtefanek je nakon sastanka kazao da su svi sastanci koje je imao u BiH, a posebno današnji s Cikotićem, bili veoma konstruktivni.\n"Želim reći da cilj mog dolaska nije otvaranje kampa Bira, kako se pisalo, i da ima drugih alternativnih lokacija. Vrlo brzo će organi i institucije BiH čuti mišljenje i stavova Vijeća Evrope", dodao je.\nMinistar Cikotić je izjavio kako očekuje pomoć Vijeća Evrope.\n"I on (Štefanek op.a.) dijeli stav o potrebi ravnomjernog distribuiranja migrantskih prihvatnih centara na području cijele teritorije BiH i uključenost svih struktura, vertikalne i horizontalne i da se popravi odnos BiH prema pitanju upravljanja migrantskom krizom. Vjerujem da će daljnja saradnja biti korisna i obostrana", rekao je Cikotić.\nBolja saradnja policija u BiH 'neophodna za upravljanje migrantskom krizom'\nOn je naveo kako se "traži sistematičan pristup boravka u BiH, rasporeda u više manjih centara, u većem stepenu koordinacije evropskih i domaćih institucija u finansiranju i funkcionisanju tih centara".


RTCG - Radio Televizija Crne Gore - Nacionalni javni servis :: Dijaspora :: "Krstaš" dodijelio nagrade\nLOVĆENAC 31. 10. 2013. 14:10 >> 14:10 0\n"Krstaš" dodijelio nagrade\nSvečana akademija povodom dodjele nagrada Udruženja Crnogoraca Srbije Krstaš „Da je vječna Crna Gora – Milorad Mido Vujošević“ održana je juče u Crnogorskom kulturnom centru u Lovćencu.\nNagradu koja se dodjeljuje za izuzetan doprinos očuvanju nacionalnog identiteta crnogorske zajednice u Srbiji, laureatima: Šćepanu Roganoviću, Nataši Vučinić i Draganu Martinoviću, uručio je osnivač Krstaša Nenad Stevović.\nNagrada nosi ime Milorada Mida Vujoševića, jednog od osnivača Krstaša, tragično preminulog 30. oktobra 2010. godine i sastoji se od Plakete, unikatne zlatne značke „Krstaš“, i višednevnog boravka u Crnoj Gori sa obilaskom znamenitosti matične države.\nPročitavši pismo zahvalnosti, skupu se ispred porodice Vujošević obratio Božidar Martinović. On je, u ime sestara Milorada Mida Vujoševića, uručio Udruženju „Krstaš“ novčani prilog koji će biti upotrebljen za opremanje Crnogorskog kulturnog centra u Lovćencu.


U Mrštanu prava kartonijada - JUGPRESS\nMrštane: Moravac Orion – Vlasina 1:1\nNiš: Car Konstantin – Sinđelić 0:0\nLebane: Radan – Trstenik PPT 3:0\nPrahovo: Dunav – Rembas 3:3\nProkuplje: Topličanin – Budućnost 0:0\nJagodina: Jagodina Tabane – Dubočica 2:1\nU komšijskom derbiju u Mrštanu između domaćeg Moravca Orion i Vlasine oko 300 gledalaca videlo je po jedan pogodak na obe strane, tako da su obe ekipe na svom bodovnom kontu uknjižile po jedan bod. Takođe, obe ekipe su svoje pogotke postigle iz penala, posle prekršaja u šesnaestercu. Igračima obe ekipe pokazan je po jedan crveni karton, kod domaćina pre vremena u svlačionicu je morao da ide Lazar Nikolić, a istu sudbinu doživeo je i štoper gostiju Stefan Ilić.U toj i takvoj kartonijadi crveni karton i odlazak sa trenerske klupe van ograđenog dela terena dobio je trener domaće ekipe Predrag Stamenković a potom i fizioterapeut Dalibor Cekić. Nije to bio meč u kome je bilo incidentnih situacija, već je to bio kriterijum sudije Nemanje Mitrovića iz Prokuplja na čiju arbitražu priimedbe imaju obe ekipe. Bez obzira na sve okolnosti bio je to susret dve ekipe koje su malo pokazale na terenu da bi zaslužile pobedu. Oba golmana skoro da su bili besposleni a napadači kao da su imali zabranu da šutiraju na protivniočka vrata.\nJoš se skoro i nisu gledaoci smestili u svoja sedišta na tribinama u Mrštanu sudija meča Nemanja Mitrović u 2.minutu je jedan prekršaj u domaćem šesnaestercu okarekterisao za najstrožu kaznu, što je golman vlasotinačkog srpskoligaša Miodrag Mladenović pretvorio u vodeći pogodak za svoju ekipu. Skoro istog intenziteta načinla je prekršaj odbrana gostiju, što je sudija opet kaznio jednaestercem, a siguran izvođač u 41.minutu bio je Stefanović za izjednačenje i konačnih 1:1.\nPoslednji meč u prvom delu prvenstva na najbolji način su iskoristili fudbaleri domaćeg Jedinstva koji su se pobedom oprostili od svojih navijača na svom terenu u Bošnjacu. Ekipa Temnića 1924 iz Varvarina koja se nalazi na poslednjem mestu na tabeli srpskoligaškog ,,Istoka” morala je da prizna poraz od svog rivala koji će imati mnogo muka i problema ukoliko želi da zadrži srpskoligaški status.\nI ako je leskovačka Dubočica prva stigla u vođstvo u meču sa liderom na tabeli Jagodinom Tabane na njihovom terenu, ipak posle 90 minuta igre domaći su preokrenuli rezultat za konačnih 2:1. U Lebanu je Radan bez problema sa 3:0 savladao ekipu Trstenika PPT i tako uknjižio nova tri boda koja su veoma značajna i po svemu sudeći ,,zeleni” će na kraju jesenje sezone zimovati u sredini tabele.\nU narednom, poslednjem kolu, jesenjeg dela prvenstva, koje je na programu narednog vikenda, sastaju se: Dubočica – Moravac Orion, Budućnost – Jagodina Tabane, Rembas – Topličanin, Trstenik PPT – Dunav, Sinđelić – Radan, Timočanin – Car Konstantin, Temnić 1924 – SFS Borac, Vlasina – Jedinstvo.


Kritike Vlade zbog finansiranja libijske obalske straže\nTanjug 16. jula 2021. 14:00\nRIM – Odluka italijnaskog parlamenta da odobri nastavak finansiranja libijske obalne straže i kampova za migrante, koji se u dokumentu UN ocenjuju kao “mesta nečuvenih strahota”, naišao je kod dela italijanske javnosti, ali i međunarodnih organizacoija, na najoštrije osude.\nVest je među najvažnijim u brojnim medijima, a na društvenim mrežama su brojna negodovanja i sarkastični komenatari na račun odluke vlasti koje finansiraju libijske službe, uključujući i oblasku stražu da bi smanjili dolazak migranata u Italiju, koji su po najnovijem izveštajima Amnesti internešenal o stanju i libijskim sabirnim centrima izloženi najgoroj surovosti. – „sistematskom silovanju žena, dece i muškaraca i poptunom nedostatku poštovanja ljudskih prava“..\nOva, kao i druge međunarodne i nevladninih organizacija i italijanska javnost kritikovale su odluku Italije da poveća finansiranje onoga što se zvanično tumači kao „politika odvračnaja afričkih migranata“.\nTako bivši član parlamenta i lider stranke “Ekološka levica” Niki Vendola piše u komentaru za list “Hafington post” da su parlamentarci glasali “povezanih očiju i da je Parlamnet juče bio slika politike nesposobne za nadu”.\nKritike dolaze i od najstarije kulturno-socijalne asocijacije Italije, ARCI koja u saopštenju optužuje libijsku obalnu stražu za koju je dokumentovano da puca na brodolomnike i ostečuje namerno čamce sa migrantima, za šta, prema tvrdnji ARCI-ja odgovornost snosi i Italija jer “finansira prljavi posao koji je poveren Libiji, da bude šerif u sabirnim centrima i ekzekutor na moru”.\nPrema izveštaju Međunarodne organizacije za migracije (IOM) broj migranata koje koji se utope u Mediterankom moru je, u prvih šest meseci ove godine, više nego udvostručen, u odnosu na isto vreme prošle godine.


Stranka je tražila novo lice, a Šutanovac to nije\nPredsednik Političkog saveta Demokratske stranke Dragoljub Mićunović izjavio je da će se u narednom periodu videti kakvi su planovi i namere novog predsednika DS-a Dragana Šutanovca i pozvao glasače i simpatizere da ne napuštaju stranku već da se bore da se demokratski principi ne marginalizuju ili nestanu.\nOn je za nedeljnik Ekspres kazao da Šutanovac još nije imao poteze na osnovu kojih bi neko mogao da prosudi šta će uraditi.\n„Stranka je tražila novo lice, ali on to nije, dosta dugo je u stranci na raznim funkcijama“, rekao je Mićunović i dodao da se prvi put u istoriji stranke dešava da se sednica Glavnog odbora obavlja telefonom, što izaziva „nelagodu“ jer to znači da neće biti debate.\nKomentarišući izjavu doskorašnjeg predsednika stranke Bojana Pajtića, da stranku koja je nekada okupljala elite sada „vode Šule, Kena i Balša“ Mićunović je kazao da to jeste „u izvesnom smislu pad“, ako se u obzir uzmu ugled ili intelektualne sposobnosti ranijih lidera i članova.\n„Mnogi kvalitetni ljudi su razočarani i lakše im je da budu voajeri nego da se nadju unutar organizacija“, rekao je Mićunović.\nUpitan da prokomentariše rad premijera Srbije Aleksandra Vučića, Mićunović je kazao da je on uspešan u kampanjama i marketinškim trikovima, o čemu govore obećanja o podizanju penzija, parade koje pravi kada se pojavi u parlamentu, kao i da vlast jednog čoveka i demokratija ne idu zajedno.\n„On je veoma kooperativan za ono što Zapad od njega traži, ali pitanje je zašto je u Srbiji ideja o Evropskoj uniji sa 60-70 odsto pala na 40. Zašto je ljubav prema Rusiji dvostruko porasla za poslednjih nekoliko godina?“, upitao se Mićunović.\nGovoreći o saradnji DS-a i Socijalističke partije Srbije (SPS) u periodu od 2008. do 2012. godine, Mićunović je rekao da je bio protiv toga, a naročito protiv dokumenta o pomirenju, koji je značio „idejno nivelisanje“.\n„DS je dopustila (Mladjanu) Dinkiću da uzme privredu i finansije, (Ivici) Dačiću policiju i školstvo, a tada više ne kontrolišete situaciju u društvu. DS je prepustila koalicionim partnerima školstvo i zdravstvo i zato su danas u takvom stanju, a to su najvažniji resursi za svakog gradjanina – da bude zdrav i obrazovan“, rekao je Mićunović.\n01.10.2016 u 13:41 / Odgovori\nDugo si pricao , a nista nijesi kazao?Nemas sta ni kazati, jer da je drustvo napredovalo i postalo zdravo,niko od vas nebi danas bio na slobodi, posebno rukovodioci vase stranke.Ljudi bez trunka savjesti,svijesti,postenja,. casti i morala.Kad izgubis ovo prvo sve ostalo samo dolazi


Vučić i Palmer saglasni da su takse prepreka dijalogu | Spor Srbije i Kosova News | Al Jazeera\nVučić je poručio da će uraditi sve što može da Srbija izgradi bolje odnose sa SAD-om (Tanjug)\nPredsednik SrbIje Aleksandar Vučić i visoki funkcioner Stejt departmenta Metju Palmer saglasili su se u Beogradu da su takse na uvoz srpske robe prepreka dijalogu Beograda i Prištine.\nPredsednik Vučić preneo je novinarima da je ukazao svom američkom sagovorniku da su neistinite priče u delu zapadne javnosti kako je Srbija iskoristila to što je Priština uvela takse da “zatvori” dijalog Beograda i Prištine.\n“Rekao sam mu da je suština u tome – kako da razgovarate sa nekim ko sprečava protok robe i usluga u 21. veku”, rekao je Vučić.\n“Ako niste u situaciji da prebacite keks sa jedne na drugu teritoriju, a o čemu onda drugom da razgovarate? A treba da govorimo o mnogo komplikovanijim i važnijim pitanjima”, zapitao je Vučić.\nIstakao je da je sa Palmerom imao veoma otvoren i konkretan dijalog i da su pre svega razgovarali o odnosima Beograda i Prištine, zastoju u dijalogu i razlozima za njega i kako da Srbija i SAD ulože napor da se sačuvaju mir i stabilnost u regionu.\nVučić podseća da su pozicije dve zemlje različite, s obzirom na to da je SAD priznao nezavisnost Kosova, ali da su apsolutno saglasne da se samo razgovorima i pregovorima i uz očuvanje mira i stabilnosti i poštovanjem interesa i Srba i Albanaca može da dođe do nekog rešenja.\nPalmer uvjeren da sastanak u Parizu vodi ka sporazumu\nDodao je da su razgovarali i o tome kako da se za Srbe na Kosovu uspostavi normalan svakodnevni život i o drugim temama.\nVučić je poručio da će uraditi sve što može da Srbija izgradi bolje odnose sa SAD-om, ali da to ne znači da ne sme da govori o tome šta misli o NATO-ovoj agresiji na Srbiju i odnosima sa SAD-om u prošlosti.\n“Ako Srbija misli da treba da ide u budućnost, a da sa SAD-om ima loše odnose, nađite drugog predsednika i drugu vladu”, rekao je Vučić na zajedničkoj konferenciji za medije sa Palmerom u Beogradu\nPalmer je izrazio uverenje da će sastanak u Parizu o Kosovu 1. jula biti konstruktivan i da će “povesti Beograd i Prištinu ka sporazumu, koji bi doneo normalizaciju odnosa”.\nNa pitanje da li će se SAD aktivnije uključiti u te pregovore kako bi pomogao da se ubrza proces rešavanja odnosa Beograda i Prištine Palmer je istakao da SAD u potpunosti podržava ono što njegovi evropski partneri i saveznici rade na olakšavanju dijaloga Beograda i Prištine.\nVučić nije siguran da će biti sastanka u Parizu\n“Ne mogu da vam kažem kakav će biti ishod razgovora u Parizu, ali smo sigurni da je zajednički cilj i zajednička borba da se nađe rešenje, koje donosi sporazum sa ciljem normalizacije odnosa Beograda i Prištine. Verujemo da će sastanak u julu biti konstruktivan i da će povesti obe strane ka sporazumu”, rekao je Palmer.\nPredsednik SrbIje izjavio je da je Srbija spremna za sastanak u Parizu o Kosovu, ali da nije siguran da li će tog sastanka biti.\n“Mi smo uvek spremni, željni razgovora, dijaloga i kompromisa, ali postoje stvari koje isključuju svaku mogućnost normalnog odnosa”, rekao je Vučić.\n“Ne mislim da iko želi da još jednom čuje kako neko neće da ukida takse. Ali, najvažnije je da svi, zajedno sa nemačkim i francuskim partnerima, učinimo da se sačuvaju mir i stabilnost. Ipak, stvari su uvek mnogo važnije od jednog, dva ili pet sastanaka i suština je uvek ispred forme”, istakao je Vučić.\nTakođe je rekao da se nada da će Srbija i njeni zapadni partneri umeti i uspeti da urade nešto, ako ne sada u Parizu, onda u nekoj bliskoj budućnosti, da dođe do suštinskog nastavka dijaloga.\nSintagma ‘dejtonizacija Kosova’ označava strah albanskih političara od stvaranja nefunkcionalne države i govori kakav imidž Bosna i Hercegovina ima u regiji.\nGLOBSEC forum: Vučić i Thaci o nastavku dijaloga\nPredsjednici Srbije i Kosova učestvovali su na GLOBSEC forumu u Bratislavi, na kojem se razgovaralo o dijalogu Beograda i Prištine. Briselski pregovori o normalizaciji odnosa prekinuti su nakon što su kosovske vlasti u novembru prošle godine uvele takse od 100 posto na proizvode iz Srbije i Bosne i Hercegovine.


Metalska industrija na području Unsko-sanskog kantona, koja je doživjela značajan rast u nekoliko proteklih godina, suočava se u posljednje vrijeme s problemom odlaska kvalifikovane radne snage, potvrdio je Ilfad Medić, ministar privrede u Vladi USK.\n“Nažalost, sve je veći broj kvalitetnih radnika koji napuštaju prostor našeg kantona i novo zaposlenje nalaze u inostranstvu. Ova pojava je već poprimila zabrinjavajuće razmjere”, istakao je Medić.\nPrema njegovim riječima, glavni uzroci su uslovi rada i lična primanja, koja su u zapadnoevropskim zemljama i po nekoliko puta viša nego u Bosni i Hercegovini.\nOn je mišljenja kako poslodavci treba da pokušaju da na različite načine motivišu svoje zaposlenike kako bi ih zadržali, a to se u prvom redu odnosi na visinu njihovih plata i ostale pogodnosti.\n“Ukoliko se nastavi ovakav trend, suočićemo se s velikim problemima. Nedostatak kvalifikovane radne snage mogao bi uticati na odlazak investitora, kao i na smanjenje ili čak zatvaranje poslovnih subjekata”, rekao je Medić.\nJedna od firmi koja se u posljednje vrijeme suočava s ovim problemom je “HH-Inox” iz Cazina, koju je u posljednjih godinu dana napustilo petnaest radnika.\n“Naši radnici imaju relativno visoka primanja za domaće uslove, ali i pored toga odlučuju se na odlazak. Radnik koji nas je nedavno napustio rekao je kako su iz njegovog sela na rad u inostranstvo otišli svi prijatelji i komšije, zbog čega se i on odlučio da sreću potraži u Njemačkoj”, kaže Hasib Hasagić, vlasnik ove firme.


U toku realizacija III faze - CEDIS\nCEDIS > Najnovije vijesti > U toku realizacija III faze\nU toku realizacija III faze\nCrnogorski elektrodistributivni sistem drži korak sa planovima za ovu godinu u pogledu modernizacije mjerenja potrošnje električne energije. Od početka realizacije III faze Projekta ugradnje „pametnih“ brojila do sada još oko tri hiljade kupaca uvedeno je u sistem daljinskog očitavanja potrošnje. Kako je trećom fazom predviđena instalacija 45 hiljada novih mjernih uređaja, realno je očekivati da će se Projekat realizovati u planiranom roku, tj. do maja 2019.godine. U tom periodu u centralnoj regiji ugradiće se oko 15 hiljada brojila, u primorskoj 18 i u sjevernoj oko 12 hiljada brojila. Ovog puta multifunkcionalni mjerni uređaji implementiraju se uglavnom u prigradskim i gusto naseljenim ruralnim predjelima Crne Gore u kojima do sada nije bilo ugradnje. Realizacijom III faze projekta, vrijedne 39 miliona eura, oko 310 hiljada potrošača biće u sistemu daljinskog očitavanja potrošnje, što je oko 82 odsto.\nBoris Cvetković, šef Centra za mjerenje, kaže da je do sada završeno i blizu 10 hiljada inspekcija mjernih mjesta u preko 1oo traforeona u okviru kojih se određuje odgovarajući tip radova za mjerno mjesto i mrežu. Radovi se trenutno izvode u regionima 2, 3 i 6. Uz rekonstrukciju i izmještanje mjernih mjesta i ugradnju novih ormara, vrši se i rekonstrukcija niskonaponskih mreža, odnosno dovođenje pripadajuće mreže u stanje koje može da podrži modernu tehnologiju za daljinsko mjerenje potrošnje električne energije.\n-Zbog prateće rekonstrukcije niskonaponskih mreža i mjernih mjesta, realizacija ovog strateškog projekta doprinosi transformaciji elektrodistributivne mreže u modernu i energetski efikasniju, kao i poboljšanju kvaliteta i bezbjednosti u napajanju električnom energijom. Projekat će omogućiti i kvalitetnije podatke o potrošnji, što je preduslov za racionalan razvoj i eksploataciju elektrodistributivnih mreža – kaže Cvetković.\nPrema njegovim riječima, snimaju se i geolociraju kompletni traforeoni i mjerni mjesta u Geografsko-informacionom sistemu (GIS), tako da će svi prostorni i tehnički podaci elektrodistributivne mreže biti objedinjeni u jedinstvenu bazu podataka. To će znatno olakšati, planiranje i investiciono i tekuće održavanje i uvesti red u korišćenju distributivnog sistema.\nProjekat je, da podsjetimo, pokrenut u decembru 2011. godine a od tada je ugrađeno preko 270 hiljada brojila, čime je u sistem daljinskog očitavanja uvedeno više od 70 odsto korisnika elektrodistributivnog sistema.\nCvetković ističe da analiza efekata korišćenja ove savremene tehnologije pokazuje da su rezultati pozitivni po svim parametrima. Kako se povećava broj potrošača u sistemu daljinskog očitavanja potrošnje, tako se u kontinuitetu smanjuju i gubici električne energije.\nYour ticket for the: U toku realizacija III faze


Dušan Makević i Goran Nava bez finala na EP 2017\nJoš jedan srpski atletičar nije uspeo da se domogne finala Evropskog atletskog prvenstva u dvorani – Dušan Makević bio je osmi u drugoj kvalifikacionoj grupi sa rezultatom 8:14,34. On je u ukupnom plasmanu zauzeo 17-to mesto. „Krenulo je...\nAmela Terzić državnim rekordom do finala EP 2017 pred punom...\nSrpska atletičarka Amela Terzić prva je takmičila u popodnevnom delu programa na 1500m. Iako se tokom prvih krugova činilo kao da će biti teško da dođe do finala, ona je poslednja tri kruga napravila obrt i zauzela vodeće mesto na kom je bila sve...\nNakon dve godine organizacije danas je posle uspešnog takmičarskog prepodnevnog dela, zvanično otvoreno Evropsko atletsko prvenstvo u dvorani koje će se održati od 3. do 5. marta u Kombank Areni. Otvaranju su prisustvovale brojne zvanice među...\nMilica Emini bez polufinala na 60m prepone\nNaša najmlađa predstavnica Milica Emini nije uspela da se izbori za svoje mesto u polufinalu na 60m prepone. Ona je trku istrčala za 8.62 sekunde i zauzela sedmo mesto u četvrtoj kvalifikacionoj grupi. „Jako sam srećna što se nalazim u društvu...\nLazar Anić preko kvalifikacija do finala, Tamara Salaški u...\nSrpski atletičar Lazar Anić uspeo je u drugoj seriji da skoči preko kvalifikacione norme. On je skočio 7.98 metara i kao drugoplasirani dospeo među prvih osam. Norma za finale je 7.90 metara, nažalost Strahinja Jovančević nije uspeo da skoči do...\nPočelo Evropsko dvoransko prvenstvo u Beogradu\nTakmičenjem u petoboju u konkurenciji atletičarki, danas je počelo Evropsko dvoransko prvenstvo u Beogradu. Srbiju će na šampionatu Evrope u Beogradskoj areni do 5. marta, predstavljati 12 atletičara. Prvi će na borilišta izaći Lazar Anić i...\nŠpanović ide na zlato i skok iznad sedam metara\nSrpska atletičarka Ivana Španović rekla je danas da joj je cilj da odbrani zlatnu medalju u skoku u dalj na Evropskom dvoranskom prvenstvu u Beogradu i da veruje da može da skoči više od sedam metara. "Idem na zlato. Ne osećam nikakav pritisak....\nSlobodan Branković proslavio 25 godina od titule prvaka...\nJOŠ PAR DANA OSTALO JE DO POČETKA NAJVEĆEG DOGAĐAJU U ZEMLJI OVE GODINE, A TO JE PRVENSTVO EVROPE U ATLETICI U KOMBANK ARENI.PRIPREME SE PRIVODE KRAJU, OBAVEZA IMA DOSTA ALI I PORED TOGA U NAŠEM SAVEZU IMAJU RAZLOGA DA SLAVE. SLOBODAN BRANKOVIĆ...\nKako su izgledali radovi u Kombank Areni od početka do...\n"12 veličanstvenih" za srpski sjaj na evropskom...\nSavezni kapiten atletske reprezentacije Srbije Slobodan Popović odredio je atletičare koji će se takmičiti na predstojećem Evropskom atletskom prvenstvu u dvorani koje se održava u Kombank Areni od 03.do 05. marta 2017. Na spisku se nalazi...


Potrebna reforma EU samita sa ciljem da se efikasnije "isporučuju" ciljevi EU iz Strateške agende - Dijalog.net\nNaslovna Politika Evropska unija Potrebna reforma EU samita sa ciljem da se efikasnije “isporučuju” ciljevi EU iz Strateške agende\nBrisel, 29. avgust 2019. – Zemlje EU rade na preoblikovanju svojih samita kako bi se unapredila efikasnost u uslovima izazova koje nameću američki predsednik Donald Tramp, Kina i drugi strani akteri, navodi se u zvaničnim beleškama u koje je EURACTIV.com imao uvid.\nTo preispitivanje deo je debate pokrenute u okviru rotirajućeg predsedavanja EU, a trenutno predsedava Finska, sa ciljem da se efikasnije “isporučuju” ciljevi EU, posebno oni iz Strateške agende koju su u junu usvojili lideri bloka.\nPostoji “potreba za doslednošću između Evropskog saveta i Saveta EU ministara spoljnih poslova” u spoljnim odnosima, ocenila je, prema zapisniku, Italija.\nTaj prioritet biće veoma značajan u prvoj polovini narednog mandata jer nova predsednica Evropske komisije Ursula fon der Lajen namerava da organizuje konferenciju o budućnosti Evrope na kojoj će građani i EU institucije “na ravnoj nozi” razgovarati o funkcionisnaju bloka.\nU međuvremenu, Nemačka je posle svakog sastanka Saveta naglašavala značaj slanja “pozitivnih” poruka građanima EU, prenosi Euractiv.\nOznakeEvropska komisijaEvropski savet\nPrethodno Svake godine u Srbiji se baci gotovo 247.000 tona hrane\nSledeće Rajić: Novosti kupujem da ih unapredim i podignem tiraž\nTop Tags mediji Srbija i Evropska unija konkurs Evropska unija Vlada Republike Srbije Društvo istraživanje Evropska komisija vladavina prava evropske integracije Pravosuđe OCD lokalna samouprava Civilno društvo mladi


NINKO TEŠIĆ, IMPOL SEVAL: U vreme krize isplati se ulagati - Nira Press\nPočetna » NINKO TEŠIĆ, IMPOL SEVAL: U vreme krize isplati se ulagati\nGodine 2002. društveni kapital Valjaonice aluminijuma iz Sevojna kupilo je preduzeće Impol iz Slovenske Bistrice. U kompaniji su plate sa 264 evra podignute na 530 evra, beleže konstantan rast prodaje, izvoza, šire se na nova tržišta… Tajna uspeha je u kvalitetnim proizvodima, stalnim ulaganjima i izvoznoj orijentaciji\nNe bih se u potpunosti složio sa konstatacijom sa Srbi bolje rade kad imaju vlasnika stranca. Mislim da je tajna uspeha privatizacije u Impol Seval a.d. činjenica da nas je kupila kompanija iz naše branše koja se bavi preradom aluminijuma – kaže u intervjuu za Magazin Biznis Ninko Tešić, generalni direktor Impol Sevala iz Sevojna. Ovo je odgovor Tešića na našu konstataciju da Srbi bolje rade kad imaju vlasnika stranca. Ovaj zaključak su nametnuli rezultati. Godine 2002. društveni kapital Valjaonice aluminijuma iz Sevojna kupilo je preduzeće Impol iz Slovenske Bistrice. U kompaniji su plate sa 264 evra podignute na 530 evra, beleže konstantan rast prodaje, izvoza, šire se na nova tržišta…\n– Predstavnici većinskog vlasnika dobro poznaju sve segmente poslovanja i mogli su da nam pomognu i upute ka cilju. Normalno, i zadaci koje su postavljali pred ovaj kolektiv bili su realni, razumni i ostvarljivi.\n• Impol Seval je jedan od vodećih izvoznika u Srbiji, i čak 97 odsto proizvoda prodajete van granica. Šta mislite, da li će i ova godina biti naklonjena izvoznicima?\n– Ja lično ne verujem da će 2015. godina biti bolja za izvoznu privredu. Možda u segmentu izvoza poljoprivrednih proizvoda, ali u ostalim oblastima sigurno ne. Globalni problem je nedovoljna tražnja i to će se najverovatnije zadržati i narednih godina.


Održan peti protest ,,1 od 5 miliona“ u Čačku – Regionalne Vesti | Srbija\nNa petom građanskom protestu ,,1 od 5 miliona“ produženom rutom, ovaj put od spomenika vojvodi Stepi Stepanoviću do\nNa petom građanskom protestu ,,1 od 5 miliona“ produženom rutom, ovaj put od spomenika vojvodi Stepi Stepanoviću do kafane Car Lazar i nazad do Glavne pošte, prošetalo je, prema proceni novinara, oko hiljadu i dvesta čačana – nešto više nego prošlog petka. Oni su se uz zvižduke kratko zaustavljali ispred bivše zgrade Sutjeske, zgrade Opštine i Gradskog odbora Srpske napredne stranke. Okupljenim građanima obratio se predsednik Vojnog sindikata Srbije Novica Antić, koji je poručio da je vojska uz narod.\n,,Spisak problema koje vojska ima u ovom trenutku su brojni, počev od toga da se ne poštuju prava koja su nam zakonom zagarantovana do lošeg materijalnog stanja. Zbog ignorisanja naših potreba od strane vlasti mi smo se odlučili da budemo uz naš narod na protestima.“\nPored Antića, podršku protestima u unutrašnjosti dao je i novinar Nenad Kulačin. Prema njegovim rečima situacija se osetno menja pod pritiskom javnosti.\n,,Po prvi put predsednik Srbije je u defanzivi i vuče iznuđene poteze. I njemu je jasno da autopbusi u kojima vozi plaćenu publiku ne mogu nikako da budu budućnost ove zemlje.“ – naglasio je Kulačin.\nSatiričan doprinos protestu dali su gosti iz Vojvodine – Pokret ujedinjenih fantoma. Upućeni zahtevi ostaju nepromenjeni. Od lokalne vlasti se traži boskop, da se pronađe zagađivač Morave, da se reši problem urbanističke mafije, a da gradonačelnik Čačka podnese ostavku. Sledeći protest zakazan je za naredni petak, 22. februara, sa početkom od 18 časova, na istom mestu.\nSlava Opšteg udruženja preduzetnika


Spomen obilježje trebalo bi da bude podignuto u selu Rokoči, na uzvišenju iznad porodičnog doma Zvicera, u kome su u noći između 24. i 25. aprila 1923. godine srpski žandarmi predvođeni majorom Kecmanovićem i njegovim pomoćnikom Kolakovićem mučili, a potom spalili porodicu čuvenog crnogorskog borca Petra Zvicera.\nPodizanje spomen-obilježja porodici Petra Zvicera dug je koji se mora namiriti ne samo prema žrtvama ovog gnusnog zločina, nego i simbolički prema svima onima koji su nevino stradali. Mora se prekinuti krug ćutnja i osvijetliti ovaj tragični dio crnogorske istorije u kojem su stradali nevini ljudi zbog ljubavi prema sopstvenoj domovini. Svaka žrtva zaslužuje pravdu, kao što svaki narod zaslužuje pravo na sjećanje da mu se istorija ne bi ponovila.\nPrijestonica Cetinje, kao Grad heroj i grad 49 heroja, želi spomen-obilježjem Zvicerima još jednom da potvrdi svoje snažno antifašističko opredjeljenje i da ukaže na nužnost kolektivnog pamćenja i jasne osude svakog zločina ma sa koje strane dolazio.\nOčekujemo podršku resornog Ministarstva za našu inicijativu, jer smo uvjereni da su načela humanosti, čovjekoljublja i pijeteta prema žrtvama zločina, vrijednosti o kojima u civilizovanom svijetu postoji opšta saglasnost.


Irinej: Iskušenja su nam velika, Vukosavljević: 80 miliona\nTanjug 5. avgusta 2018. 15:59\nDESPOTOVAC – Liturgijskim sabranjem, u crkvi „Sveta Trojica“, koga je služio patrijarh srpski Irinej, sa episkopima iz Srbije i regiona, danas je počelo obeležavanje 600 godina srednjovekovnog manastira „Manasija“ kod Despotovca, zadužbine despota Stefana Lazarevića.\nSvečanoj liturgiji prisustovao je ministar kulture i informisanja Vladan Vukosavljević.\nSvečanosti je prisustovalo nekoliko hiljada vernika ovog kraja i Srbije, a bogosluženje je prenošeno i na dva bim portala, jer je manastirska crkva bila mala da primi sve.\nIstičuću lepote i arhitektonske vrednosti „Manasije“, Irinej je, posle liturgije istakao da je reč o „biseru graditeljstva“, koga su Srbi gradili, kada niko nije čuo za Ameriku.\nDespot Stefan Lazarević, se zarekao da će sagraditi bolje zdanje od „Ravanice“ koju je izgradio njegov otac Lazar, potsetio je Irinej.\n„Naša dužnost i obaveza je da čuvamo što su naši preci gradili i stvarali, a stvarali su kada je bilo teško, nisu se predavali, njihov poduhvat su „Žiča“, „Dečani“, „Sopoćani“, „Manasija“…. stvarani u\nteškom periodu naše istorije“, rekao je Irinej.\nGradili su i nadali se slobodi, koja je došla, dodao je Irinej i ocenio da je „600 godina ozbiljan pogled u našu prošlost ali i nauk kako se održati i danas kada naša situacija nije nimalo laka“.\nVukosavljević je istakao da je Vlada za radove na „Manasiji“, koji je građen u periodu od 1407-1418. godine, opredelila novih 80 miliona dinara i iduće godine se očekuje zavrsetak rekonstrukcije ovog zdanja, koja, kako je rekao, traje duži niz godina.\nMinistarstvo kulture i informisanja poklanja značajnu pažnju „Manasiji“, koja slavi jubilej i koja je živo jezgro srpskog naroda, sa velikom tradicijom ali i drugom kultirnom nasleđu u Srbiji, istakao je\nVukoslavljević u razgovoru sa novinarima.


Kamionskom kartelu preti kazna od 100 milijardi evra\nPet najvećih evropskih proizvođaca kamiona uskoro bi moglo da se suoči sa potencijalnom kaznom u visini od 100 milijardi evra nakon priznanja da su 14 godina radili kao kartel s ciljem nameštanja cena, javlja agencija Rojters.\nKompanija za upravljanje parnicama "Bentam Jurop" je saopštila da će podržati pokretanje kolektivne tužbe u ime kupaca kamiona koji smatraju da su žrtve kartelskog udruživanja kompanija Volvo, Dajmler, Pakars, CNH indastrijal Iveko i Folksvagenovog MAN-a.\nEvropski regulatorni organi su u julu kaznili četiri od pomenutih pet kompanija sa rekordnih 2,9 milijardi evra zbog nameštanja cena i prebacivanja na kupce troškova vezanih za poštovanje strožih ekoloških propisa.\nFolksvagenov MAN je tada izbegao kaznu pošto je ukazao na neregularnosti, ali su svih pet kompanija priznale da se radile kao kartel od 1997. do 2011. godine.\nKompanija "Bentam Jurop" procenjuje da je širom Evrope u tom periodu prodato deset miliona kamiona i da je cena svakog od njih precenjena za oko 10.500 evra, navodi britanska agencija.


Vijeće ministara BiH danas o finansiranju Koridora Vc – Haber.ba\nVijeće ministara BiH danas o finansiranju Koridora Vc\nVijeće ministara Bosne i Hercegovine razmatrat će danas na sjednici Nacrt ugovora o finansiranju izgradnje Koridora Vc – Zenica Sjever između BiH i Evropske investicione banke.\nVijeće ministara BiH - Faktor.ba\nNa dnevnom redu je i Nacrt amandmana na Okvirni sporazum o kreditu od 13. maja 2014. godine između BiH i Razvojne banke Vijeća Evrope za finansiranje Projekta zatvaranja kolektivnih centara.\nPred ministrima je i Prijedlog odluke o visini osnovice za obračun plate zaposlenim u bh. institucijama, te Prijedlog odluke o visini regresa za godišnji odmor za 2018. godinu, a te dokumente pripremilo je Ministarstvo finansija i trezora, najavljeno je iz Službe za informisanje Vijeća ministara BiH.\nMinistri će biti upoznati i o Informaciji koju je pripremila Direkcija za evropske integracije o pripremi sektorskih planskih dokumenata za IPA II za period od 2018. do 2020. godine, a izjašnjavat će se i o Prijedlog srednjoročne strategije upravljanja dugom BiH, prenosi “Fena”…\nTeme:finansiranje, izdvojeno, Koridor Vc, Vijeće ministara BiH


Krivokapić i Brnabić u Atini: Crna Gora i Srbija moraju snažnije sarađivati – DnevniZurnal\nby admin 14/05/2021, 10:10 1.1k Views\nPredsednik Vlade Crne Gore Zdravko Krivokapić sastao se sa predsednicom Vlade Srbije Anom Brnabić na marginama Delfi ekonomskog foruma, koji se održava u Atini.\nPremijer Krivokapić upoznao je sagovornicu sa dinamikom pregovaračkog procesa Crne Gore i izrazio uverenje da će do kraja mandata Vlade, Crna Gora biti spremna za članstvo, saopšteno je iz kabineta premijera Zdravka Krivokapića.\nNa sastanku je ocijenjeno da Crna Gora i Srbija moraju snažnije sarađivati na planu realizacije evropske agende, jer je interes građana da obe zemlje najskorije postanu punopravne članice EU.\nSagovornici su razmenili mišljenje o procesu imunizacije stanovništva i konstatovali da se isti odvija zadovoljavajućom dinamikom. Premijer Krivokapić je još jednom izrazio zahvalnost Vladi Srbije na podršci u procesu nabavke vakcina.\nAna Brnabić izrazila je zadovoljstvo susretom sa predsednikom Vlade Crne Gore, poručivši da Srbija želi najbolje odnose sa Crnom Gorom.\nZajednički je konstatovano da su infrastrukturni projekti, ključni za još snažnije ekonomsko povezivanje dve zemlje, te iskazana opredjeljenost da se na tom planu intenzivnije sarađuje u narednom periodu.


Potpisivanje ugovora o novčanoj pomoći\nPotpisivanje ugovora o novčanoj pomoći sa 652 oštećena zemljoradnika u elementranim nepogodama počinje sutra\nPotpisivanje ugovora o novčanoj pomoći sa oštećenima u elementarnim nepogodama na poljoprivrednim zemljištima i pomoćnim objektima započinje sutra na nekoliko punktova u gradu i na oštećenom seoskom području.\nUgovor potpisuje predsednik opštine Gornji Milanovac Milisav Mirković sa 652 oštećena zemljoradnika, a po ovom osnovu biće podeljeno oko 15 miliona budžetskih i donatorskih sredstava u zavisnosti od obima i visine procenjene štete. Novac će neposredno nakon potisivanja Ugovora biti prebačen na dostavljene račune vlasnika poljoprivrednih zemljišta.\nSlužbenici Opštinske uprave imali su za obavezu da telefonskim putem pozovu lično potpisnike ugovora, kako bi im tačno precizirali satnicu i mesto potpisivanja ugovora. Oštećeni zemljoradnici sa sobom treba da ponesu važeću ličnu kartu.


Svečana akademija posvećena Milanu Rakiću | Kolubarske\nOpština Mionica će danas u 19 časova u velikoj sali Kulturnog centra prirediti Svečanu akadamiju posvećenu pesniku Milanu Rakiću.\nNa svečanosti će Zoranu M. Mandiću za knjigu "Odbrana izbora" biti uručena nagrada za najbolju zbirku poezije u prethodnoj godini u izboru Udruženja književnika Srbije. Nagrađenom pesniku biće dodeljena plaketa sa likom Milana Rakića, rad akademskog vajara Zorana Ivanovića.\nPored laureata, gosti će biti predstavnici Udruženja književnika Srbije, član Upravnog odbora UKS-a i predsednik odbora za međunarodnu saradnju Vidak Maslovarić, urednik Tribine "U francuskoj 7" Miljurko Vukadinović i glavni i odgovorni urednik Književnih novina Bratislav R. Milanović.\nU umetničkom delu programa nastupiće televizijski, filmski i pozorišni glumac i član Narodnog pozorišta iz Beograda Zoran Ćosić i profesorka solfeđa Ana Ristivojević.


Mladen Šotić: Želimo da završimo maksimalnim učinkom! – Balkan-Handball.com\nHome / Balkan / Srbija / Mladen Šotić: Želimo da završimo maksimalnim učinkom!\nJedan od najboljih igrača u timu Borisa Rojevića ove takmičarske godine, Mladen Šotić, želi pobede i u preostale dve utakmice, kako bi se takmičenje završilo bez izgubljenog boda.\n-Lep dan u Novom Sadu, drago mi je što smo, za razliku od prošle sezone, uspeli da dovedemo takmičenje do kraja i da na ovaj način osvojimo titulu. Posle osvajanja nacionalnog Kupa, ovo nam je drugi trofej u sezoni i naravno da smo prezadovoljni tim ostvarenjem. Želeli smo da što pre ovaj trofej u matematički postane naš, i to je bila velika motivacija protiv Partizana. Od prvog minuta izašli smo sa jako dobrom odbranom, Bili smo agresivni većim delom meča, iako je bilo trenutaka kada je umor učinio svoje. Uzevši u obzir sve kapacitete ove ekipe i sav naporan rad, mislim da smo sasvim zasluženo šampioni. Nama ostaje da odigramo kako treba i preostale dve utakmice, jer želimo da završimo prvenstvo bez poraza, ako je moguće sa svim pobedama, i tako krunišemo sjajnu sezonu – rekao je levokrilni rukometaš novog-starog prvaka Srbije.\n← Prethodni članak ĆIRIBU, ĆIRIBA: Voša slavi devetu! (VIDEO)\nNaredni članak → Boris Rojević: Našim sistemom, protiv ekipe koja je 20% bolja od nas, garantujem pobedu i plasman u Ligu Evrope!


Evropa beleži rast izvoza gotovo svih poljoprivrenih proizvoda - Vesti\nNegativan trend u EU zabeležen je samo kada je u pitanju izvoz žitarica i svinjetine.\nEvropska komisija objavila je izveštaj u kojem se navodi da je vrednost mesečnog izvoza poljoprivrednih proizvoda iz EU porasla za milijardu evra u periodu između novembra 2016. i novembra 2017. godine i trrenutno iznosi 12,7 milijardi evra. U isto vreme EU uvozi poljoprivredne proizvode u vrednosti od 10 milijardi evra što znači da je izvoz ovih proizvoda mesečno veći za 2,7 milijardi od uvoza.\nNajveći rasti izvoza zabeležen je u novembru 2017. godine kada je porastao za 125 miliona evra. Izvoz šećera porastao je za 79 miliona u poređenju s novembrom 2016. godine, dok je izvoz alkoholnih pićaporastao za 71 milion evra.\nU isto vreme EU beleži veliki pad izvoza žitarica koji je na godišenjem nivou manji za 29 odsto, odnosno za 1,7 milijardi evra. Slična situacija je i kada je u pitanju izvoz svinjetine koji je na godišnjem nivou manji za devet odsto, odnosno za 47 miliona evra.\nNajveći rast izvoza EU beleži na tržištima SAD, Rusije i Azije. Prodaja na tržištu SAD porasla je za sedam odsto, a u Rusiju za 17 odsto. Kada je u pitanju Azija, izvoz u Kinu porastao je za šest odsto, u Japan za 12, a u Koreju za 17 odsto.\nUto 23 Januar, 2018 13:07\nTagovi: evropa rast izvoza poljoprivrenih proizvoda


Beta 16. jula 2019. 14:05\nU govoru u Strazburu, Fon der Lajen predlaže još smelije ciljeve za smanjenje emisije štetnih gasova – za 55 umesto 50 odsto do 2030. godine.\nFon der Lajen je istakla i da EU mora da uspostavi ekonomiju koja služi ljudima u čemu „svako mora da nosi deo tereta“.\nPonavljajući da je posvećena „rodno izbalansiranom koledžu komesara“, rekla je da se protiv nasilja nad ženama treba odlučno boriti i da će zato tražiti da se to nasilje definiše kao zločin u evropskim ugovorima i da se paraleleno završi pristupanje EU Istanbulskoj konvenciji.\nOna je naglasila da te evropske vrednosti uključuju i dužnost spasavanja života na moru koja treba da se uvede u „humanu graničnu policiju“.\nGovoreći o evropskoj demokratiji, Fon der Lajen je najavila organizaciju „Konferencije za Evropu“ počev od 2020. na svake dve godine gde će gradjani imati vodeću i aktivnu ulogu.\nUkazala je da je potrebno ojačati sistem „špicenkandidata“, odnosno izbora vodećih kandidata za ključne EU funkcije, kao i da treba razmotriti mesto transnacionalnih lista na budućim evropskim izborima.


Španska vlada zainteresirana da pomogne obnovu sarajevske Vijećnice - Klix.ba\nBiH Španska vlada zainteresirana da pomogne obnovu sarajevske Vijećnice\n2.11.2006. u 13:40\nGradonačelnica Sarajeva primila je danas ambasadora Kraljevine Španije u BiH Jose Maria Castroviejo y Bolivara koji ju je upoznao o zainteresiranošću Vlade njegove zemlje da pomogne obnovu sarajevske Vijećnice, saopćeno je iz Gradske službe za odnose s javnošću.\n"Vijećnica je duša ovog grada i zbog toga je veoma važno da se ona što prije obnovi", istakao je ambasador Bolivar i dodao da je Forum parlamentaraca Španije ponudio određene ideje kada je u pitanju pomoć obnovi Vijećnice.\nIstovremeno, španska ministrica kulture ponudila je da pošalje španskog arhitektu u Sarajevo koji bi upoznao stepen oštećenosti samog objekta i projektnu dokumentaciju za obnovu Vijećnice.\n"U ovom trenutku mogu reći da smo veoma zainteresirani za obnovu fasade ovog vrijednog kulturno-historijskog objekta u gradu Sarajevu", rekao je španski ambasador.\nGradonačelnica Semiha Borovac zahvalila je uime Grada i građana Sarajeva Kraljevini Španiji za dosadašnju pomoć, posebno u vrijeme opsade Sarajeva, te istakla kako ova namjera Vlade Španije da pomogne obnovu Vijećnice dokazuje da imamo prijatelje na koje možemo uvijek računati.\nGradonačelnica je ambasadora upoznala o historijatu gradske Vijećnice, njenom razaranju 1992. godine i poslijeratnim donacijama za njenu obnovu, te o projektu rekonstrukcije Vijećnice.\nGradonačelnica je izrazila spremnost da španskoj Vladi omogući uvid u svu dokumentaciju koja bi mogla poslužiti u projekciji namjenskih iznosa za sarajevsku Vijećnicu.\nAmabsador Bolivar naglasio je kako je Kraljevina Španija u posljednjih devet godina uložila u BiH devet milijardi eura, te da će se njena pomoć BiH nastaviti, stoji u saopćenju.\n1h 36min 249\n2h 2min 44


STANIVUKOVIĆ PROVOKATIVNO: MOŽDA SE IPAK SPUSTIM DO STAROG MOSTA | Hayat.ba\nSTANIVUKOVIĆ PROVOKATIVNO: MOŽDA SE IPAK SPUSTIM DO STAROG MOSTA\nNe mogu da dopustim kao čovjek da jedan klub takvu vrstu tradicije prekine. Ovo je jedna viša ideja, treba da sarađujemo, da gradimo prijateljski odnos i da se uzajamno posjećujemo. Moj dolazak, ja mislim da je nešto pozitivno – kazao je Stanivuković.\nJa sam samo rekao da se protivim toj vrsti odluke, da se nekome nešto nameće i prijeti. Uvijek sam se borio za sve vrste sloboda i iznošenje stavova bilo kojih pogleda i podržavam da neko misli drugačije od mene, ali ne želim da mi zabrani da mislim, to je suština i to je bila suština mog komentara – kazaoje Stanivuković.\nŽelim svim takmičarima puno uspjeha, a vi znate da sam ja neobičan. Možda se i spustim do Starog mosta u 16 časova. Ne volim bilo koju vrstu stega i da mi bilo ko šta ograničava – kazao je Stanivukoviću Mostaru.


Ministar Podžić: BiH će nastaviti da učestvuje u mirovnim misijama\nBy Mladen Dragojlovic / Објављено на: February 14, 2020\nMinistar odbrane BiH Sifet Podžić učestvovao je na ministarskom sastanku NATO-a u formatu misije „Odlučna podrška“, koji je održan 13. februara 2020. godine u sedištu NATO-a u Briselu.\nNakon otvaranja i uvodnog govora generalnog sekretara NATO-a Jensa Stoltenberga, komandant misije „Odlučna podrška“ general Austin Scott Miller i visoki civilni predstavnik NATO-a za Afganistan Nicholas Kay upoznali su ministre s trenutnom političkom i vojnom situacijom u Afganistanu, postignutom napretku u razvoju afganistanskih bezbednosnih snaga i o mirovnom procesu. Nakon uvodnih govora, učesnici su diskutovali o izazovima i budućem zajedničkom delovanju u izvršenju ove misije.\nU svome obraćanju, ministar Podžić je naglasio podršku Bosne i Hercegovine zajedničkim naporima i saradnji sa operativnim partnerima na postizanju međunarodnog mira i bezbednosti kao i na izgradnji mira i dugotrajne stabilnosti u Afganistanu. On je potvrdio da će pripadnici Oružanih snaga BiH nastaviti učešće u misiji „Odlučna podrška“. Na kraju, ministar Podžić je naglasio da je ova spremnost iskazana i u nedavno dostavljenom dokumentu „Program reformi BiH“, te da ga raduje činjenica da će zajedno sa NATO-om raditi na implementaciji Programa reformi, kao i na jačanju odnosa sa Alijansom.\nPo završetku sastanka, ministar Podžić je kratko razgovarao sa predsedavajućim Vojnog komiteta NATO-a vazduhoplovnim maršalom Stuartom Peachom (Air Chief Marshal) koji mu je tom prilikom zaželio dobrodošlicu i puno uspeha u radu.\nTokom ove posete NATO sedištu u Briselu, delegacija Ministarstva odbrane BiH je, na poziv Stalnog predstavništva SAD-a pri NATO, održala sastanak sa zamenicom pomoćnika ministra odbrane SAD-a za Rusiju, Ukrajinu, Evroaziju i Zapadni Balkan, Laurom K. Cooper, i njenim saradnicima. Na ovom sastanku se razgovaralo o učešću pripadnika Oružanih snaga BiH u međunarodnim vežbama i operacijama, značaju saradnje u okviru Američko-jadranske povelje (A5), podršci SAD-a u izgradnji odbrambenih kapaciteta BiH i reformi odbrane. U svom izlaganju, Cooper je posebno naglasila nabavku helikoptera kao pozitivan primer saradnje, potvrdivši da će SAD nastaviti s pružanjem podrške Bosni i Hercegovini u izgradnji njenih odbrambenih kapaciteta i implementaciji Programa reformi. Minsitar Podžić se zahvalio na podršci koju SAD pružaju BiH u reformi odbrane, izrazivši zadovoljstvo da je prvi bilateralni sastanak izvan BiH, na funkciji ministra, imao upravo u sedištu NATO-a i s visokim zvaničnikom Ministarstva odbrane SAD-а.\nU sastavu delegacije Bosne i Hercegovine su bili ambasador BiH pri NATO Mitar Kujundžić, pomoćnik ministra odbrane za međunarodnu saradnju Zoran Šajinović, šef Vojnog dela Misije BiH pri NATO-u brigadir Jasmin Čajić, šef Kancelarije ministra odbrane BiH Kemal Korjenić i zamenik šefa Vojnog dela Misije BiH pri NATO brigadir Velibor Purković./ibna


Egipatski predsednik je poručio da vlada i opozicija moraju da saradjuju kako bi Egipat uspeo da reši "ogromne ekonomske probleme".\nZasedanje gornjeg doma egipatskog parlamenta\nU Egiptu, predsednik Muhamed Morsi je pozvao opozicione organizacije da mu se pridruže u dijalogu o budućnosti zemlje. U večerašnjem govoru koji je prenosila televizija, Morsi je istakao da vlada i opozicija moraju da sarađuju da bi omogućile Egiptu da reši - kako je rekao - "ogromne" ekonomske probleme.\nGornji dom egipatskog parlamenta je prethodno danas prvi put zasedao otkako je predsednik potpisao dekret o stupanju na snagu spornog novog Ustava koji podržavaju islamisti.\nNa zasedanju Saveta šure, 90 novih poslanika - koje je imenovao predsednik Morsi - položilo je zakletvu. Očekuje se da savet počne da priprema izbore za članove Donjeg doma parlamenta, koji treba da se održe u roku od dva meseca. Morsi je dekret potpisao kasno sinoć, kada je izborna komisija objavila da je skoro 64 odsto birača na nedavnom referendumu glasalo za Ustav.\nMeđutim, opozicione liberalne i sekularne organizacije ističu da će nastaviti demonstracije protiv Ustava, jer se prilikom njegovog pisanja nije vodilo računa o njihovim interesima.


Izvor: NoviMagazin.rs, 26.Nov.2020, 16:58\nZajedno za Srbiju (ZZS) i Građanski demokratski forum (GDF) predložili su danas da odmah budu obustavljeni svi poreski postupci koji se vode protiv radnika na internetu i da odmah bude izrađena temeljna analiza ovog tržista i ona bude dostupna javnosti.\n"Takođe, da se, posle sprovedene javne rasprave, donese propis, koji će sistemski urediti ovu oblast. Podsticajima i progresivnim stopama oporezivanja od Srbije treba stvoriti poreski raj za IT usluge", naveli su u zajedničkom >> Pročitaj celu vest na sajtu NoviMagazin.rs << saopštenju.\nKako su naveli "ovih dana poreska uprava vrši pritisak na internet radnike, sa ciljem da od nijh naplati poreze i doprinose za poslednjih pet godina, ne zaboravljajući kaznenu kamatu ", pod obrazloženjem da je "nepravedno da ljudi koji ostvaruju 'fantastične' prihode ne budu oporezovani".\n"Po Zakonu o poreskom postupku i administraciji PU je bila dužna da, ukoliko to ne učini fizičko lice po službenoj dužnosti, podnese poresku prijavu u ime tog lica. Zašto to nikada nije učinjeno? Pa zato što je PU bila svesna problema da se važeći poreski propis donet 2001. godine i ne odnosi se na IT usluge. Iz jednostavnog razloga - ovakve usluge tada nisu ni postojale", navedeno je u saopštenju.\nTakođe je naglašeno da "sadašnji režim, koji je na vlasti već više od osam godina, bahato primenjuje normu koju je pregazilo vreme".\n"Nedostaje im novac u državnoj kasi i pokušavaju da ga pronađu kod svakoga za koga pretpostavljaju da ga je zaradio, ne vodeći računa što tako ugrožavaju jedan važan deo naše privrede", upozorili su ZZS i GDF.\nZajedno za Srbiju (ZZS) i Gradjanski demokratski forum (GDF) pozvali su danas na obustavljanje svih poreskih postupaka koji se vode protiv radnika na internetu i na izradu temeljne analize ovog tržista koja će biti dostupna javnosti.Dve stranke smatraju da treba doneti propis koji će sistemski urediti...


Porodica "Čuvarkuća" dobila 64 nova proizvoda\nPorodica „Čuvarkuća“ dobila 64 nova proizvoda\nTanjug 10. februara 2021. 12:39\nBEOGRAD, 10. februara ( Tanjug) – Porodica „Čuvarkuca“ dobila je 64 nova proizvoda u oblasti hemijske, prehrambene i preradivačke industrije Srbije, tako da ih sada ima više od 500, saopštila je danas Privredna komora Srbije (PKS).\nPravo na žig osvojili su „Zorka keramika“, „Perutnina Ptuj – Topiko“, „Mercator S“, „Crvenka fabrika šećera“, „Pobeda DOO“ Predejane i „Degustacioni centar“ Pirot.\nU oblasti prehrambene industrije, dva ugostitelja sa bogatim iskustvom, „Pobeda“ doo Predejane i „Degustacioni centar“ Pirot, kandidovali su specifične proizvode za žig Čuvarkuća.\nPravo na žig dobio je vlasnik pirotskog Degustacionog centra Dalibor Tošić cije su „boemska potkovica“ i „midzorska poludivlja kobasica“.\nTošić ne krije zadovoljstvo što će se ovi tradicionalni proizvodi okititi „Čuvarkučom“ koja će im, kako isticČe, omogućiti veći prodor na domaće, ali i strano tržiste, vecu prodaju i proizvodnju.\n„Jedva smo dočekali akciju koja će da promoviše i podstiče domaće kvalitetne proizvode kao što to rade i mnoge razvijene ekonomije poput Austrije ili Nemačke. Čim smo culi za ‘Čuvarkuću’, odlučili smo da konkurišemo. Nadamo se da će naši proizvodi biti prepoznatljiviji na tržištu, da će se razlikovati i biti dosta ispred konkurencije“, kazao je on.\nIstiče da je domaća proizvodnja i korišćenje resursa isključivo iz Srbije način da očuvamo našu zemlju i ekonomiju, ali i da mali proizvođači razvijaju biznis, kazao je Tošić.\nNaglašava da su „boemska potkovica“ i „midzorska poludivlja kobasica“ tradicionalni, 100 odsto domaći proizvodi koje stvaraju i čiju recepturu čuvaju generacije.\nPo rečima Tošića, u proizvodnji se koristi samo čisto meso: kozje, ovčije i goveđe.\nDodaje da je „midzorska poludivlja kobasica“ kombinacija goveđeg i konjskog mesa.\nNajavljuje da će u narednom periodu konkurisati i za sertifikat za organsko meso, rekao je Tošić.\nNa listu Čuvarkuca upisali su se i novi proizvodi kompanije „Pobeda“, Predejane – ljuti i blagi ajvar.\n„Očekujemo da će žig Čuvarkuća na našim proizvodima doprineti da se potrošači pri kupovini odluče za naš proizvod, jer su sigurni da kupuju nešto što je kvalitetno i domace“, navela je direktorka „Pobede DOO“ Predejane Ivana Vučković.\nPodseća da se žig „Čuvarkuća“ kao potvrda kvaliteta i domaćeg porekla već nalazi na teglama „ljute papricice u ulju“ i da planiraju da naredne sezone konkurišu i novim proizvodima.\n„Paprika i papričica koje koristimo u našim proizvodima uzgajaju se u leskovačkoj opštini, sve je kompletno domaće i nadamo se da će akcija ‘Stvarano u Srbiji’ naše kvalitetne proizvode još više približiti kupcima“, rekla je Vučković.\nPravo na žig dobilo je i 17 proizvoda kompanije „Perutnina Ptuj – Topiko“ u Baćkoj Topoli, u kojoj se kompletan uzgoj, prerada i distribucija odvijaju u Srbiji i zatvara putanja proizvoda od polja do trpeze. Porodicu čuvarkuca uvećaće i 21 proizvod kompanije „Mercator S“ pod brendom „Ukusi moga kraja“, koji se prave u saradnji sa lokalnim proizvođačima.


Srbija je zemlja sa slabim institucijama u kojoj lažne vesti šire senzacionalistički mediji koje podržava vlada i u kojoj su novinari izloženi gotovo svakodnevnim napadima koji sve više dolaze od vladajuće elite i prodržavnih medija, navodi se u danas objavljenom izveštaju Reportera bez granica u kojem je Srbija na nepromenjenom 93. mestu po slobodi medija.\n“Vlada je iskoristila krizu korona virusa za donošenje drakonskog zakona, koji je kasnije ukinut, a na osnovu kojeg je novinarka Ana Lalić u aprilu 2020. zadržana tokom noći u zatvoru nakon hapšenja u svom stanu zbog izveštaja o lokalnoj bolnici”, podsećaju RSF.\nTokom antivladinih demonstracija, novinari su bili žrtve nasilja kako od strane demonstranata, tako i od strane policije, koja je proizvoljno hapsila, navodi se u izveštaju i dodaje da su vlasti u brojnim slučajevima brzo identifikovale odgovorne za zločine nasilja nad novinarima, ali je bilo mnogo manje verovatno da će uspešno sprovesti postupke.\nRSF takodje podsećaju da je ukinuta presuda za ubistvo novinara Slavka Ćuruvije 1999. godine i da je taj slučaj vraćen na ponovno sudjenje, ali i napominju da je početkom 2021. zabeležen značajan napredak u borbi protiv nekažnjivosti kada su izrečene presude za paljenje kuće novinara Milana Jovanovića 2018. godine.\nMedjutim, najpoznatiji uzbunjivač u Srbiji Aleksandar Obradović, kako se ističe, i dalje je predmet gonjenja i pored nedostatka dokaza.\nNezavisni mediji, od kojih su mnogi od njih lokalni mediji, nastavljaju da pokrivaju opasne teme poput političke korupcije i organizovanog kriminala iako su oslabljeni krizom korona virusa i ne dobijaju novac od države, već on odlazi provladinim medijima.\nPrema listi RSF, Kosovo je na 78. mestu po slobodi medija, Crna Gora na 104, Severna Makedonija na 90, Albanija na 83, Hrvatska je na 56. mestu, a Slovenija na 36. mestu.


Unošenje prirodnih i kvalitetnih sokova pomaže organizmu da se oslobodi od toksičnh materija koje slabe imunitet i povećavaju rizik od pojave različitih bolesti. Sveži, gusti napici pospešuju varenje i oslobađaju organizam od otrova. Naime, u njihovom sastavu se nalazi dovoljna količina vlakana koja ne samo da olakšavaju „putovanje“ hrane kroz creva, već kao sunđer apsrobuju posebne materije – fitoncide, prirodnu varijantu antibiotika (sa mnogo harmoničnijim dejstvom), koji sprečavaju rast štetne mikroflore creva i disbakteriozu, štiteći organizam od procesa fermentacije u crevima i pojave toksičnih materija. U prilici smo da se svakodnevno susrećemo sa reklamama koje oduzimaju dah i natpisima 100% priridno – da li je uvak baš tako?! Moj izbor uvek, pogotovo sad jer imam malu bebu, su sokovi iz kućne radinosti jer znam šta sam stavila u njih odmjere šećera i vode, vrsta voća i povrća itd. Prikazaću nekoliko jednostavnih i lakih za spremanje upravo takvih – zdravih i prirodnih sokova.


MUP RS Apel organizatorima da otkažu sutrašnje javne skupove u Banjaluci | Banjaluka.net\nMUP RS Apel organizatorima da otkažu sutrašnje javne skupove u Banjaluci\nPolicijski službenici Ministarstva unutrašnjih poslova Republike Srpske će, povodom sutrašnjeg skupa grupe “Pravda za Davida”, koji nije prijavljen policiji u skladu sa Zakonom o javnom okupljanju Republike Srpske, ali i povodom drugih skupova, preduzeti sve mjere i radnje kako bi spriječili svako ugrožavanje i narušavanje bezbjednosti građana.\n“U cilju održavanja stanja bezbjednosti MUP preduzima mjere i apeluje na organizatore da otkažu sutrašnje javne skupove u Banjaluci”, navedeno je u saopštenju MUP-a RS.\nNaime, kako navode, Ministarstvo raspolaže informacijama da se organizuje dolazak određenih grupa lica u Banjaluku s ciljem da izazovu incidente, koji bi podrazumijevali narušavanje javnog reda i mira, međusobne fizičke sukobe i sukobe s policijom.\n“S obzirom na navedeno, biće povećano prisustvo policijskih službenika na ulicama, koji će vršiti pojačane kontrole lica i vozila”, stoji dalje u saopštenju.\nTakođe, dodaju da građani imaju razumijevanja i strpljenja zbog eventualnih zastoja koji bi nastali prilikom pojačanih kontrola, da poštuju naređenja policijskih službenika i da sarađuju sa policijom.\nTakođe, u cilju održavanja javnog reda i mira i sprečavanja mogućih incidenata, apelujemo na sve organizatore da otkažu skupove najavljene za sutra.\nMUP Republike Srpske još jednom poziva građane da se suzdrže od ponašanja kojima bi se ugrozila bezbjednost građana Republike Srpske i njihova imovina, te da poštuju zakonske propise. Eventualni prestupnici će biti identifikovani i sankcionisani u skladu sa zakonom.


Ostrvo je 1798. godine otkrio američki kapetan Edmund Faning dok je sa svojim brodom Betsi putovao u Aziju. Ime je dobio po brodu Palmira koji se na njemu nasukao 7. novembra 1802. Godine 1859. ostrvo su aneksirale SAD, a godine 1862. Kraljevstvo Havaji, pa su 1898. nakon aneksije Havaja ponovno prešle u američki posjed. Godine 1934. nad atolom je upravu preuzela američka ratna mornarica, a bivši privatni vlasnici zemljišta su u posjed došli tek kada su 1947. dobili parnicu na Vrhovnom sudu. Kada su Havaji godine 1959. postali savezna država SAD, Palimra je izdvojena kao posebna savezna teritorija.\nPreuzeto iz "https://bs.wikipedia.org/w/index.php?title=Atol_Palmyra&oldid=3258202"\nOva stranica je posljednji put izmijenjena na datum 17 februar 2021 u 22:01.


Politika u RS mora početi praviti ustupke Bošnjacima\nNaslovnica Krajina Banja Luka Politika u RS mora početi praviti ustupke Bošnjacima\nBanja Luka ̶ Potpredsjednik Republike Srpske Ramiz Salkić rekao je da ovaj bh. entitet mora napraviti određeni zaokret i kada su u pitanju neka srpska nacionalna pitanja u RS-u, ukoliko ovdašnja politika želi promjenu kursa, promjenu retorike, pristup NATO-u…, a na što su se političli lideri i obavezali pred međunarodnom zajednicom, pismeno, nakon što su prije nekoliko mjeseci ministri vanjskih poslova zemalja članica EU prema BiH ponudili novi pristup, pokrenut od Njemačke i Velike Britanije.\nSalkiće je u razgovoru za bh. novinsku agenciju Patria rekako kako su poslanici Narodne skupštine RS-a do sada bila jedinstveni kada su u pitanju nacionalna pitanja Srba, i kako tu nije bilo podjela na vladajuću politiku i opoziciju, i da je sve uglavnom išlo u smjeru „ugađanja“ srpskom narodu, dok su ostali, prije svega Bošnjaci – ispaštali.\nSada je došlo vrijeme, smata Salkić, da politika u NSRS učini i neke ustupke i prema drugim narodima koji žive u RS-u, na prvom mjestu Bošnjacima, a za početak to bi moglo biti priznavanje genocida u Srebrenici.\nSalkić je danas najavio da će podnijeti i deklaraciju kojom će zatražiti od poslanika u NSRS-u da osude genocid u Srebrenici, kojeg su počinile srpske snage prije 20 godina.\n– Mislim da je 20 godina nakon genocida dovoljno vremena da se ono što se desilo u Srebrenici nazove pravim imenom i među srpskim narodom – rekao je Salkić za NAP.\nOn je dodao da bi, nakon što je prvi put predsjednik RS-a otišao u Srebrenicu i poklonio se žrtvama, odnosno svojim očima se uvjerio u ono što se desilo u Srebrenici 1995. godine, bilo posve racionalno da i poslanici u NSRS konačno priznaju da se na istoku Bosne desio genocid nad Bošnjacima.


U Srbiji 103 novoobolela, u albanskim sredinama na KiM devetoro GracanicaOnline.Info\nU Srbiji 103 novoobolela, u albanskim sredinama na KiM devetoro\nJoš dve osobe su preminule od posledica korona virusa u Srbiji u poslednja 24 sata, dok su od 8.520 testiranih uzoraka, registrovana 103 nova slučaja zaraze, saopšteno je na sajtu Ministarstva zdravlja Republike Srbije covid19.rs.\nOd početka epidemije, u Srbiji su testirana 4.468.634 uzorka, registrovano je 717.196 lica zaraženih korona virusom, od kojih je 7.061 osoba preminula. Na bolničkom lečenju se nalazi 280, a na respiratorima još 10 pacijenata.\nJedna osoba je preminula od posledica COVIDA-19 u većinski albanskim sredinama na Kosovu, od 1.575 testiranih uzoraka je registrovano devet novih slučajeva zaraze, dok je osam osoba izlečeno, saopštio je Institut za javno zdravlje u Prištini.\nOd početka epidemije, u većinski albanskim sredinama na Kosovu je testirano 681.935 uzoraka, registrovano je 107.819 inficiranih, od kojih su 2.262 osobe preminule, dok su trenutno 152 aktivna slučaja zaraze.\nPrevious U Srbiji 110 novozaraženih COVIDOM-19, srpske sredine na KiM od 17. juna bez novih slučajeva\nNext Bez novoobolelih od COVIDA-19 u srpskim sredinam na KiM\n19. oktobra 2021., 00:46


Trener Denvera hvalio Srbina i kritikovao novinara: Ne prekidaj me dok pričam o Nikoli Jokiću | Novosti.RS\n15. 12. 2019. u 16:05\nTrener NBA kluba Denver Nagets Majkl Malon rekao je novinaru nakon utakmice sa Oklahomom da ga ne prekida dok priča o srpskom košarkašu Nikoli Jokiću koji igra za taj klub.\nMalon je govorio da Jokić radi naporno i da dolazi u sjajnu fizičku formu, kada ga je jedan od novinara prekinuo podpitanjem, na šta je Malon odgovorio da ga ne prekida.\n"Ne prekidaj me, pričam o tome koliko je Nikola bio brz! Pet godina je prošlo, a do sada nikada nisam rekao ''brz'' i ''Nikola'' u istoj rečenici! Ne, stvarno, baš je delovao... brzo!", rekao je Malon, prenosi Blic.\nDenver je pobedio Oklahomu sa 110:102, a na utakmici Jokić je imao zapaženu ulogu u kojoj je ostvario tripl-dabl kojim je izbio na 11. mesto "večne NBA liste" po takvim učincima.\n"Još uvek se pitam šta nije u redu s njim! Bio je sjajan ovoga puta. Tripl dabl sa 14 skokova i 12 asistencija... Svi će sada reći ''Eto, vratio se, ponovo dodaje loptu'', ali mislim da je mnogo važnije od toga je da će Nikola uvek dobro da dodaje drugima. A ako jednu stvar znam o Nikoli jeste da ako ima loptu, on će s njom uraditi pravu stvar.


VUČIĆ PRIMIO DEVENPORTA – Balkanekspresrb.rs\nVUČIĆ PRIMIO DEVENPORTA\n24/08/2015 Off By\nVučić i Devenport razgovarali su i o nastavku dijaloga Beograda i Prištine sutra u Briselu. Srpski premijer rekao je da je za Vladu Srbije važno da se postigne dogovor o Zajednici srpskih opština, kao delu Briselskog sporazuma, kao i o telekomunikacijama, energetici i „Parku mira“ u Kosovskoj Mitrovici, ali isključivo uz poštovanje državnih interesa Republike Srbije\nPREDSEDNIK Vlade Srbije Aleksandar Vučić primio je šefa Delegacije Evropske unije u Srbiji Majkla Devenporta.\nVučić i Devenport razgovarali su o nastavku dijaloga Beograda i Prištine sutra u Briselu. Srpski premijer rekao je da je za Vladu Srbije važno da se postigne dogovor o Zajednici srpskih opština, kao delu Briselskog sporazuma, kao i o telekomunikacijama, energetici i „Parku mira“ u Kosovskoj Mitrovici, ali isključivo uz poštovanje državnih interesa Republike Srbije.\nJedna od tema razgovora bila je i situacija u regionu. Premijer Vučić je ponovio je opredeljenost za politiku koja Zapadnom Balkanu donosi stabilnost i najavio da će u tom smislu istupati i na Konferenciji u Beču 27. avgusta.\nDvojica sagovornika su razmotrili i situaciju povodom velikog priliva ilegalnih imigranata, kao zajedničkog problema Srbije i Evropske unije. Ambasador Devenport rekao je da je Evropska unija impresionirana organizacijom prihvata ilegalnih imigranata od strane srpske Vlade i nadležnih službi. Srpski premijer izrazio je zahvalnost Evropskoj uniji na pomoći u organizaciji njihovog prihvata, kao i na 390 000 evra novčane pomoći koju je do sada uputila EU. Premijer Vučić i ambasador Devenport razgovarali su i o mogućnosti da Evropska unija pomogne opremanje budućeg prihvatnog centra za imigrante u Beogradu.♦\nVUČIĆ PRIMIO DITMANA\nNemački ambasador pohvalio je pozitivan signal koji Vlada Srbija šalje i ponudio pomoć kada je reč o proceni\nRAZGOVARALI STEFANOVIĆ I DITMAN O MIGRANTIMA I NEMAČKO SRPSKIM ODNOSIMA\nMinistar Stefanović je istakao da MUP već sprovodi kampanju i redovno apeluje na građane Srbije da ne traže\nAMBASADOR NEMAČKE DITMAN RAZGOVARAO SA ĐURIĆEM\nTokom sastanka bilo je reči i o slučaju Olivera Ivanovića, pri čemu je direktor Đurić izrazio očekivanja da\nMarko Đurić je informisao Farida Zarifa o nastavku političkog dijaloga u Briselu, koji su najavljeni za 25. avgust,\nTagsAleksandar Vučić Majkl Devenport\nBEOGRAD: 02. I 03. NOVEMBRA U ZGRADI TEHNIČKIH FAKULTETA ODRŽAVA SE «JOBFAIR15 ─ KREIRAJ SVOJU BUDUĆNOST!” – SAJAM POSLOVA I STRUČNIH PRAKSI


Novi sojevi virusa korona čine dvije trećine zaraženih u Holandiji – Haber.ba\nNovi sojevi virusa korona čine dvije trećine zaraženih u Holandiji\nZavod za javno zdravlje saopštio je da je broj novozaraženih opao 20 odsto tokom prošle nedelje\nNove infekcije koronavirusom u Holandiji su opale 20 odsto tokom prošle nedelje, ali novi sojevi virusa sada čine dve trećine svih zaraženih, saopštio je danas Zavod za javno zdravlje te zemlje, javlja Anadolu Agency (AA).\nZavod je saopštio da je broj novozaraženih pao na 28.628, ali ukazao na mogućnost pogoršanja u slučaju olakšavanja mera zaključavanja u zemlji.\nPremijer Mark Rutte treba da se obrati građanima, ali se ne očekuje da on olakša mere koje su na snazi od 15. decembra, po kojima su barovi i restorani i dalje zatvoreni i to još od sredine oktobra.\nPrvo olakšavanje mere ove godine bilo je u nedelju, kada je najavljeno da će osnovne škole i vrtići biti ponovo otvoreni.\nZavod za javno zdravlje naveo i da je pad novozaraženih u prošloj sedmici rezultat mera na snazi, te dodao da je još rano da se proceni efekat policijskog časa koji je na snazi od 23. januara.\nHolandija sada beleži najmanji broj novozaraženih od kraja septembra.\nUvođenje policijskog časa od 21 čas do pola pet ujutru dovelo je do protesta u nekoliko grada u zemlji, pljačkanja prodavnica i paljenja objekta za testiranje u ribaskom selu.\n“Bez novih sojeva koronavirusa, situacija bi išla u pravom smeru, ali bi sada olakšavanje mere moglo da se uvede samo uz najveći mogući oprez”, naveli su iz Zavoda.\nPrema merama zaključavanja, sve škole i prodavnice koje nisu od ključnog značaja, bioskopi, muzeji i biblioteke su zatvorene, a na snazi su i ograničenja za okupljanje, kako na otvorenom, tako i u zatvorenom prostoru.\nDo sada je u zemlji registrovano više od 14.100 preminulih od posledica virusa.\nTeme:Holandija, izdvojeno, korona virus